Lok Sabha election: গেরুয়াকে টক্কর সবুজের, রঙের বাজার জমজমাট - lok sabha election in west bengal bardhaman kalna , fight in holi colours | Eisamay\nlok sabha election in west bengal bardhaman kalna , fight in holi colours\nগেরুয়াকে টক্কর সবুজের, রঙের বাজার জমজমাট\nNo-Author | EiSamay | Updated: Mar 17, 2019, 2:10 PM\nকবির লেখা পংক্তিখানা খানিক বদলে বলাই যায় - রঙের আমি, রঙের তুমি, রং দিয়ে যায় চেনা! লোকসভা ভোটের আবহে আগামী বৃহস্পতিবার দোল। অন্যান্যবার যেখানে উৎসবের দিন দুয়েক আগে রং, আবির মজুত করার কাজ শুরু করেন ব্যবসায়ীরা, এ বার সে জায়গায় ইতিমধ্যে আরম্ভ হয়ে গিয়েছে সে কাজ।\nকবির লেখা পংক্তিখানা খানিক বদলে বলাই যায় - রঙের আমি, রঙের তুমি, রং দিয়ে যায় চেনা! লোকসভা ভোটের আবহে আগামী বৃহস্পতিবার দোল। অন্যান্যবার যেখানে উৎসবের দিন দুয়েক আগে রং, আবির মজুত করার কাজ শুরু করেন ব্যবসায়ীরা, এ বার সে জায়গায় ইতিমধ্যে আরম্ভ হয়ে গিয়েছে সে কাজ। এই দৌড়ে বাকি সবাইকে ফেলে অনেকখানি এগিয়ে সবুজ রঙের আবির, তার পরেই সামিল গেরুয়া। প্রতিযোগিতায় না থাকলেও ব্যবসায়ীরা নিজেদের উদ্যোগে অল্প লাল আবিরও রেখেছেন। ফ্লেক্স, কাট-আউট, পোস্টার, ফেস্টুনের পাশাপাশি রঙের উৎসবকেও ভোট প্রচারের হাতিয়ার হিসাবে ব্যবহার করতে তৎপর তৃণমূল, বিজেপি। আর সেই সুযোগে দোলের সপ্তাহখানেক আগে থেকেই রং, আবির মজুত করতে শুরু করেছেন ব্যবসায়ীরা।\nএক একটি রাজনৈতিক দলের সঙ্গে জড়িয়ে রয়েছে এক একটি রং৷ সবুজ বলতে ভেসে ওঠে শাসকদল তৃণমূল কংগ্রেসের নাম, আবার গেরুয়া বিজেপি-র প্রতীক, লাল বোঝায় বাম দলগুলিকে৷ এ বার ভোটের আগে জনসংযোগের ক্ষেত্রে দোলকে পুরোমাত্রায় কাজে লাগাতে চাইছেন রাজনৈতিক দলের কর্মীরা৷ কেউ কেউ আবার মনে করছেন, রঙের বিক্রি দেখেই মেপে নেওয়া যাবে জনসমর্থনের পাল্লাটা৷\nরঙের চাহিদা এ বার দোলের খানিক আগেই শুরু হয়ে গিয়েছে৷ কালনা শহরের রং বিক্রেতা মৃত্যুঞ্জয় বাগ বলেন, 'সাধারণত হোলির দিন দুয়েক আগে রং তুলি৷ কিন্তু এ বার তার বেশ কিছুদিন আগে থেকেই রঙের চাহিদা। তাই দিন সাতেক আগে রং, আবির তুলে ফেলেছি৷' তিনি জানান, গত রবিবার নির্বাচনের নির্ঘণ্ট ঘোষণার দিন অনেকে আবিরের খোঁজ করেছিলেন৷ ওই ব্যবসায়ীর কথায়, 'বুঝতে পারি, এ বার নির্বাচনের আবহে হোলি পড়ায় রঙের চাহিদা রয়েছে৷ ২ কুইন্টাল ২০ কেজি সবুজ আবির তুলেছি৷ গেরুয়া তুলেছি ৫০ কেজির মতো৷ চাহিদা না থাকলেও লাল আবির রেখেছি কিছুটা৷' আর এক রং বিক্রেতা সাধন কর্মকারের দাবি, এ বার হোলির আগেই রঙের চাহিদা তৈরি হয়েছে৷ সবুজ আবিরের অর্ডার মিলেছে৷ পাশাপাশি আছে গেরুয়া আবিরের চাহিদা৷ তবে তা সবুজের তুলনায় কম৷\nনির্বাচনী প্রচারের জন্য যে দোল উৎসবকে কাজে লাগানো হবে, তার আভাস রাজনৈতিক নেতাদের কথাতেও৷ যুব তৃণমূল কংগ্রেসের জেলা সাধারণ সম্পাদক সন্দীপ বসু বলেন, 'আমরা এক কুইন্টাল সবুজ আবিরের অর্ডার দিয়েছি৷ বাড়ি বাড়ি গিয়ে আবিরের টিকা পরিয়ে শুভেচ্ছা জানানোর পরিকল্পনা আছে৷' বিজেপিকে কটাক্ষ করে তাঁর সংযোজন, 'আমরা জানি গেরুয়া ত্যাগের প্রতীক৷ কিন্তু একটা দলের সৌজন্যে এই রং এখন ভোগ আর দাঙ্গার প্রতীক হয়ে দাঁড়িয়েছে৷ বাংলার মানুষ সবুজ আবিরেই মেতে উঠবেন৷ কেবল দোলে নয়, নির্বাচনের ফল ঘোষণার পরেও বাংলার মানুষ সবুজ আবিরে অকাল হোলি খেলবেন।' বিজেপির পূর্ব বর্ধমান জেলা সহ সভাপতি ধনঞ্জয় হালদার পাল্টা বলেন, 'দেশজুড়ে গেরুয়া হাওয়া বইছে৷ বাংলাও তার ব্যতিক্রম হবে না৷ দোলের দিন গেরুয়া আবির নিয়ে বাড়ি বাড়ি যাওয়ার কথা ভাবা হচ্ছে।'\nবিরোধী কই? ভোটের আগে এবার নকুলদানার 'পথ্য' কেষ্টর পরের খবর\nহোলির রং লোকসভা নির্বাচন দোলের রং West bengal Lok Sabha election Holi colours fight\nWeb Title : lok sabha election in west bengal bardhaman kalna , fight in holi colours


ক্রিকেট বিজয়ে মাতোয়ারা গোটা দেশ || The Daily Janakantha\nক্রিকেট বিজয়ে মাতোয়ারা গোটা দেশ\nPrint এ সম্পর্কিত অন্যান্য খবর দেশের খবরের পাতায়\nস্টাফ রিপোর্টার ॥ রাজার খেলা হিসেবে খ্যাত এই খেলায় বাংলাদেশ ধারাবাহিকভাবে পাচ্ছে অবিস্মরণীয় সাফল্য। এর অংশ হিসেবে চলমান বিশ্বকাপ ক্রিকেটের কোয়ার্টার ফাইনালে নাম লিখিয়ে ইতিহাস গড়েছে মাশরাফি বিন মর্তুজার দল। অনেকেই বলছেন, ১৯৭১ সালের পর এটাই ক্রীড়াক্ষেত্রে বাংলাদেশের সেরা প্রাপ্তি। সোমবার ক্রিকেটের জনক ইংল্যান্ডকে মাটিতে নামানোর পর দেশজুড়ে শুরু হয় আনন্দ, উৎসব। বিজয়ের দিন বিকেল থেকে রাত পর্যন্ত মিছিলে মিছিলে প্রকম্পিত হয়েছে লাল-সবুজের এই দেশ। বিজয়ের আনন্দের স্র্রোত অব্যাহত আছে এখনও। প্রধানমন্ত্রী শেখ হাসিনার আহ্বানে সাড়া দিয়ে মঙ্গলবার সারাদেশে বিজয় মিছিল করেন ক্রিকেটপ্রেমীরা। প্রধানমন্ত্রীর আহ্বানে সাড়া দিয়ে সব শ্রেণী-পেশার মানুষ উৎসব আনন্দে মেতে ওঠেন। শেখ হাসিনার দল বাংলাদেশ আওয়ামী লীগ বিজয় উদযাপন উপলক্ষে রাজধানীর মতিঝিলে বিশাল বিজয় মিছিল করে। অন্যান্য দলও বাংলাদেশের বিজয় নিয়ে বিশেষ কর্মসূচী পালন করে। এ উপলক্ষে বিএনপির নেতৃত্বাধীন ২০ দলীয় জোট সকাল ছয়টা থেকে সন্ধ্যা ছয়টা পর্যন্ত হরতাল শিথিল করে। টাইগারদের ইতিহাস গড়া জয়ে তাদের অভিনন্দন জানিয়ে ঢাকা বিশ্ববিদ্যালয় ক্যাম্পাসে আনন্দ মিছিল করেছে বাংলাদেশ ছাত্রলীগও। মঙ্গলবার দুপুর সাড়ে ১২টার দিকে বিশ্ববিদ্যালয়ের মধুর ক্যান্টিন থেকে ছাত্রলীগ সভাপতি এইচএম বদিউজ্জামান সোহাগ ও সাধারণ সম্পাদক সিদ্দিকী নাজমুল আলমের নেতৃত্বে মিছিল বের করা হয়। এতে অংশ নেন সংগঠনটির বিভিন্ন পর্যায়ের নেতৃবৃন্দ ও ঢাকা বিশ্ববিদ্যালয়ের শিক্ষার্থীরা। মিছিলটি বিশ্ববিদ্যালয়ের বিভিন্ন স্থান ঘুরে টিএসসির রাজু ভাস্কর্যের সামনে এসে শেষ হয়। এ সময় ‘শাবাশ বাংলাদেশ’ গানটির সঙ্গে বিজয় উল্লাসে মেতে ওঠেন তাঁরা। পাশাপাশি ‘চার ছক্কা হৈ হৈ, বল গড়াইয়া গেল কই’ গানটি গাইতে গাইতে নেচে-গেয়ে আনন্দ মিছিল করে মিছিলে অংশ নেয়া সবাই। একে অপরকে রং মাখামাখিও বাদ ছিল না। এভাবে আনন্দমুখর হয়ে ওঠে পুরো টিএসসি চত্বর। মিছিলে যোগ দেয় বিভিন্ন হল থেকে আসা ছাত্রলীগের সহস্রাধিক নেতাকর্মী। এ ছাড়া বিভিন্ন অনুষদে ক্লাসরত ও লাইব্রেরিতে অবস্থানরত শিক্ষার্থীরাও স্বতঃস্ফূর্তভাবে এই মিছিলে অংশ নেন। এ সময় সবার মুখে উচ্চারিত হয় ‘বাংলাদেশ, বাংলাদেশ, জিতেছে, জিতবেই, ‘জিতল কে? জিতল কে? বাংলাদেশ, বাংলাদেশ।’ মিছিলে অংশ নেয়া প্রায় সবার মাথায় ছিল জাতীয় পতাকা, শাবাশ বাংলাদেশ সংবলিত ব্যান্ড। মিছিল শেষে ছাত্রলীগ সভাপতি এইচএম বদিউজ্জামান সোহাগ বলেন, ‘বাংলাদেশ যেভাবে আত্মবিশ্বাস নিয়ে খেলছে তাতে আমাদের প্রত্যাশা তারা অনেক দূর যাবে। একদিন বিশ্বচ্যাম্পিয়নও হবে। টাইগারদের সুসময় ও দুঃসময়ে বাংলাদেশ ছাত্রলীগ তাদের অব্যাহত সমর্থন দিয়ে যাবে।’ ক্রিকেটারদের অবিস্মরণীয় সাফল্য দেশে বিরাজমান রাজনৈতিক অস্থিরতাকে কিছু সময়ের জন্য হলেও থামিয়ে দিয়েছে। বিএনপি নেতৃত্বাধীন জোট টানা অবরোধের পাশাপাশি হরতালের মতো সহিংসতামূলক কর্মসূচী টানা চালিয়ে যাচ্ছে। বিশ্বকাপে বাংলাদেশের দুর্দান্ত সাফল্যের কারণেই প্রথমবারের মতো ধ্বংসাত্মক হরতাল কর্মসূচী শিথিল করে বিএনপি। খালেদা জিয়ার নেতৃত্বে বিএনপির নাশকতামূলক কর্মকা-ের কারণে এ পর্যন্ত অন্ততপক্ষে ১০০ জন নিরীহ মানুষ জীবন দিয়েছে। কম সময়ের জন্য হলেও ক্রিকেটারদের গৌরবগাথা অবশেষে সব বিভেদ ভোলাতে সক্ষম হয়েছে। সাধারণ মানুষ মনে করছেন, শুধু একটি দিনের জন্য নয়, রাজনৈতিক নেতৃবৃন্দ সব সময়ের জন্য দেশের মানুষের কল্যাণার্থে কাজ করবে। টিএসসিতে বিজয় মিছিলে যোগ দেয়া সাবেক শিক্ষার্থী মোস্তফা হালিম সিদ্দিকী বলেন, ‘আমরা রাজনৈতিক হানাহানি চাই না। শান্তি চাই। দেখুন একটি জয়ে দেশের মানুষ কতটা উল্লসিত হতে পারে। আবেগপ্রবণ এই জাতির চাওয়া-পাওয়ার হিসাবটা বেশি নয়। অল্পতেই তুষ্ট হতে পারে তারা। কিন্তু রাজনৈতিক অস্থিরতার কারণে আজ সবাই শঙ্কিত। আমরা শুধু একটি দিনের জন্য শান্তি চাই না। সব সময় এমন উৎসবমুখর পরিবেশ চায়। আশা করি প্রধান দু’দল বিষয়টি অনুধাবন করতে পারবে।’ উৎসব হয়েছে গোটা দেশেই। দেশের বিভিন্ন বিশ্ববিদ্যালয়, কলেজ, স্কুল, পাড়া-মহল্লায় বিজয় মিছিল করা হয়। তবে রাজধানীর ঢাকা বিশ্ববিদ্যালয়ের টিএসসির উৎসব যেন সবকিছুকে ছাড়িয়ে যায়! আগে দিনের মতো মঙ্গলবারও নেচে-গেয়ে আনন্দ উৎসবে ভাসেন শিক্ষার্থীরা। তাদের সঙ্গে যোগ দেন সাধারণ মানুষও। বাদ্যশিল্পীরা ঢোল, বাঁশি বাজিয়ে সুরের মূর্ছনায় মাতিয়ে তোলেন পুরো এলাকা।বাংলাদেশ ক্রিকেট দলকে অভিনন্দন জানিয়ে ক্যাম্পাসে আনন্দ মিছিল করেছে জগন্নাথ বিশ্ববিদ্যালয় ছাত্রলীগও। মঙ্গলবার সকাল সাড়ে ১১টায় ‘চার ছক্কা হৈ হৈ, বল গড়াইয়া গেল কই’ এই গানের তালে তালে ঢাকঢোল পিটিয়ে রং ছড়িয়ে, নেচে-গেয়ে আনন্দ-উল্লাস করে টাইগার সমর্থকরা। বিভিন্ন সেøাগানে সেøাগানে মুখরিত করে তোলে পুরো ক্যাম্পাস। জবি শাখা ছাত্রলীগের সভাপতি শরীফুল ইসলামের নেতৃত্বে বিশ্ববিদ্যালয়ের নতুন ভবনের সামনে থেকে আনন্দ মিছিল বের করা হয়। মিছিলটি পুরো ক্যাম্পাস প্রদক্ষিণ করে ভাষা শহীদ রফিক ভবনের সামনে এসে শেষ হয়। এতে ছাত্রলীগের সকল স্তরের প্রায় সহস্রাধিক নেতাকর্মী অংশ নেয়। এ ছাড়া বিভিন্ন সামাজিক ও সাংস্কৃতিক সংগঠন আলাদা আলাদাভাবে বিজয় মিছিল বের করে। সাধারণ ছাত্রছাত্রী জয়ের উল্লাসে উল্লসিত হয়ে বাংলাদেশের ঐতিহাসিক বিজয়কে উদযাপন করে। এ সময় টাইগার ভক্ত-সমর্থকদের হাতে ছিল বাংলাদেশের লাল-সবুজের পতাকা, মুখে ছিল বিজয়ের হাসি। বাঙালী জাতি যে একটি চেতনায় এক ও অভিন্ন, আবেগপ্রবণ আর এককাট্টা সেটা আরেকবার বোঝা গেছে বিজয় উৎসবের মধ্য দিয়ে। এদিন জাতি-ধর্ম-বর্ণ নির্বিশেষে সবাই বাংলাদেশের সাফল্যে কাঁধে কাঁধ মিলিয়ে উৎসব করেন। ইডেন বিশ্ববিদ্যালয় কলেজের শিক্ষার্থী মিথিলা মরিয়ম বলেন, ‘কি যে ভাল লাগছে বলে বোঝাতে পারব না। ১৯৭১ সালের মুক্তিযুদ্ধ তো দেখতে পারিনি। ক্রিকেটারদের সাফল্যে মনে হচ্ছে বাংলাদেশ যেন আরেকটি যুদ্ধজয় করেছে। এ তো যুদ্ধ জয়ই! কারণ ক্রিকেটের জনকদের হারিয়ে ইতিহাসের সেরা সাফল্য। শাবাশ বাংলাদেশ।’


প্রশ্ন ফাঁসের দায় কি শুধুই শিক্ষকদের? | Biggapon Channel\nডিসেম্বর ২৫, ২০১৭ ডিসেম্বর ২৫, ২০১৭ বিজ্ঞাপন চ্যানেল\nআলী আকবর: সাম্প্রতিক কালে শিক্ষার বিভিন্ন স্তরে প্রশ্ন ফাঁস শিক্ষা ক্ষেত্রে এক নতুন মহামারীর নাম। প্রাথমিকের পিইসি থেকে জেএসসি, এসএসসি থেকে এইচএসসি, অনার্স, মাস্টার্স মেডিকেল, পিএসসি সহ এমন কোন শিক্ষার স্তর নেই যেখানে প্রশ্নপত্র ফাঁস হয়নি। মজার কথা হলো- পরীক্ষা চলাকালীন যখন প্রশ্ন ফাঁস হয় তখন শিক্ষা মন্ত্রণালয়ের সংশ্লিষ্ট কর্তৃপক্ষ স্বীকার করতে চান না প্রশ্ন পত্র ফাঁস হয়েছে। মাননীয় শিক্ষা মন্ত্রী মহোদয়ও বারবার প্রশ্ন ফাঁসের বিষয়টি উড়িয়ে দেবার চেষ্টা করেছেন।\nকিন্তু তথ্য প্রযুক্তির এ যুগে কোন কিছুই বেশি দিন গোপন করে রাখা যায় না। উল্লেখিত পরীক্ষা সমূহের প্রশ্ন ফাঁসের সচিত্র প্রতিবেদন দেশের শীর্ষ স্থানীয় সকল পত্রিকায় ফলাও করে ছাপা হলো। অনাগত ভবিষ্যৎ প্রজন্মের জন্য চিন্তিত হয়ে পড়লেন অভিভাবক সহ দেশের সুধীজন। তারা প্রশ্ন ফাঁসের বিরুদ্ধে গভীর প্রতিক্রিয়া জানালেন। অবশেষে শিক্ষা মন্ত্রী মহোদয় প্রশ্ন ফাঁসের কথা পরোক্ষভাবে স্বীকার করেও এর দায় এড়িয়ে অন্যের কাঁধে চাপানোর চেষ্টা করলেন।\nলক্ষ্য করলে দেখা যাবে- বিগত বছর গুলোতে প্রশ্নপত্র ফাঁস সম্পর্কে শিক্ষা মন্ত্রী মহোদয় বারবার শিক্ষকদেরই শুধু আসামীর কাঠগড়ায় দাঁড় করিয়েছেন। বিভিন্ন সভা সেমিনারে প্রশ্ন ফাঁসের প্রসঙ্গ এনে তিনি শিক্ষকদের একতরফা করে দায়ী করেছেন। সাম্প্রাতিক সময়ে তিনি বলেছেন, “এই শিক্ষকরাই আমাকে ডুবিয়েছে। প্রশ্নপত্র ফাঁসে শিক্ষকরাই জড়িত”। মন্ত্রী মহোদয়ের একপেশে এ অভিযোগের তীর দেশের সমগ্র শিক্ষক সমাজাকে ক্ষুব্ধ, হতাশাগ্রস্থ ও অপমানিত করেছে। মাননীয় মন্ত্রী মহোদয় মহান ব্রত সম্বলিত শিক্ষক শব্দের সাথে একটি ‘ই’ প্রত্যয় যোগ করে বুঝাতে চেয়েছেন যে, প্রশ্নপত্র ফাঁসের মতো এমন জঘন্য অপকর্মে শিক্ষক ছাড়া এদশে দ্বিতীয় কোন পক্ষ নেই। অর্থাৎ একমাত্র শিক্ষকরাই এ ঘৃণিত কাজের মূল হোতা। শিক্ষক সমাজের অভিভাবক হিসেবে একজন শিক্ষা মন্ত্রীর কাছ থেকে এদেশের শিক্ষক সমাজ এমন মনগড়া একতরফা অভিযোগ প্রত্যাশা করিনি।\nপ্রশ্ন পত্র ফাঁসে কারা জড়িত তা খুঁজে বের করার জন্য সরকারের গোয়েন্দা সংস্থা সহ অনেক বিভাগ রয়েছে। নিরপেক্ষ তদন্তের মাধ্যমে সত্যিকারের অপরাধীকে শনাক্ত করে বিচারের আওতায় এনে দৃষ্টান্ত মূলক শাস্তি প্রদান সকলের কাম্য। এর পূর্বে অনুমান নির্ভর কোন বিশেষ গোষ্ঠীকে অপরাধী বানানোর চেষ্টা করলে সত্যিকারের অপরাধীরা ধরা ছোঁয়ার বাহিরে থেকে যাবে। তখন আড়ালকৃত অপরাধীরা আরোও বিপুল উৎসাহ উদ্দীপনায় তাদের ঘৃণিত অপকর্ম চালিয়ে যাবে। কারণ তারা অবগত আছে যে, অপরাধ করেও তারা দোষী হবে না- দোষী হবে নিরপরাধ কোন ব্যক্তি কিংবা গোষ্ঠী।\nদুর্নীতি কমিশনের ভারপ্রাপ্ত চেয়ারম্যান নাসির উদ্দিন আহমদ গত ১৭ ডিসেম্বর ২০১৭ তারিখে শিক্ষা মন্ত্রণালয়ের সম্মেলন কক্ষে প্রশ্নপত্র ফাঁসের ব্যাপারে এক অনুসন্ধানীমূলক প্রতিবেদনে বলেন, “প্রশ্নপত্র ফাঁসের সঙ্গে সরকারী কর্মকর্তা সহ শিক্ষাবোর্ড, বিজিপ্রেস, ট্রেজারী, পরীক্ষা কেন্দ্র সহ আরো কিছু অসাধু চক্র জড়িত”। অথচ একই দিনে একই সম্মেলন কক্ষে মাননীয় শিক্ষা মন্ত্রী শুনালেন ভিন্ন কথা। তিনি আবারও জোর গলায় বললেন, “প্রশ্ন ফাঁসের সাথে শিক্ষকরাই জড়িত”। তাই স্বভাবতই প্রশ্ন জাগে- আমরা কার কথা বিশ্বাস করব- যারা মাঠ পর্যায়ে অনুসন্ধান করে সত্যিকারের চিত্র বের করলেন সেই দুদকের রিপোর্ট- না কিনা শিক্ষকদের উদ্দেশ্য করে শিক্ষামন্ত্রীর একপেশে অভিযোগ!\nমাননীয় মন্ত্রী মহোদয় এবছর জোর দিয়ে বলেছিলেন, “এবার প্রশ্ন ফাঁসের সব পথই সীলগালা করা হয়েছে। আর প্রশ্ন ফাঁসের কোন সুযোগ নেই”। প্রশ্ন ফাঁস রোধে এত পদক্ষেপ নেয়ার পরও কেন তা কার্যকর হচ্ছে না তা খতিয়ে দেখার প্রয়োজন ছিল। তা না করে জাতীয় এই গুরুত্বপূর্ণ বিষয় নিয়ে শুধুই কাদা ছুড়াছুড়ি করা হচ্ছে। একে বায়োবীয় আকারে রাজনৈতিক রূপ দেয়ার চেষ্টা চলছে। এমনও বলা হচ্ছে যে, সরকারকে বেকায়দায় ফেলতে প্রশ্নপত্র ফাঁস করছে শুধু শিক্ষকরাই।\nকয়েকদিন আগে ড. মুহাম্মদ জাফর ইকবাল বলেছেন, “সরকার চাইলেই প্রশ্নপত্র ফাঁস ঠেকানো যায়। সরকার বা শিক্ষা মন্ত্রণালয় চাইলে প্রশ্নপত্র ফাঁস হতো না”। জনপ্রিয় লেখক প্রশ্নপত্র ফাঁসের জন্য কোন দিকে ইঙ্গিত করেছেন তা সহজেই অনুমেয়। প্রশ্ন ফাঁসের জন্য শুধুই এক পক্ষকে দায়ী না করে সরকারকেও এর দায় নিতে হবে। দায় নিয়ে সংকট উত্তোরনের পথ খুঁজে বের করতে হবে। আমাদের মনে রাখতে হবে প্রশ্ন ফাঁসের কালো থাবার গহ্বরে আমরা আমাদের শিক্ষার্থীদের ঠেলে দিতে পারি না।\nআলী আকবর, শিক্ষক/কলামিষ্ট ও সাধারণ সম্পাদক বাংলাদেশ শিক্ষক সমিতি, গাজীপুর জেলা শাখা।\nএক্সক্লুসিভ ব্রেকিং নিউজ মুক্তমত শিক্ষা শীর্ষ নিউজ\n01715431460 অনার্স আলী আকবর এইচএসসি এসএসসি জেএসসি পিএসসি মাস্টার্স মেডিকেল\nগাজীপুরে নারীকে হত্যা করে মাটিচাপা দেওয়ার অভিযোগ


অসুস্থ পিতাকে দেখতে গিয়ে নিজেই স্বামীসহ পরপারে\n০৪:৩৪ পিএম | ৩১ মার্চ, ২০২০\nখাদে পড়ে যাওয়া প্রাইভেট কারটি, ছবি: বার্তা২৪.কম\nব্রাহ্মণবাড়িয়ার নবীনগর উপজেলার শিবপুর গ্রামের আবু বক্করের মেয়ে পারভীন আক্তার (২৪) স্বামীসহ থাকেন চট্টগ্রামে। সোমবার রাতে (৩০ মার্চ) হঠাৎ খবর পান তার পিতা গুরুতর অসুস্থ। কিন্তু প্রাণঘাতী করোনাভাইরাসের প্রভাবে সারা দেশেই এখন গণপরিবহন বন্ধ। নিরুপায় হয়ে মঙ্গলবার (৩১ মার্চ) সকালে একটি প্রাইভেটকার ভাড়া করে স্বামীকে নিয়ে পারভীন রওনা হন অসুস্থ পিতাকে দেখতে। কিন্তু কে জানতো অসুস্থ পিতাকে দেখতে গিয়ে নিজেকেই যেতে হবে পরপারে! তাও আবার স্বামীকে সঙ্গে নিয়ে!\nমঙ্গলবার (৩১ মার্চ) দুপুর পৌনে ১টার দিকে কুমিল্লার মুরাদনগর উপজেলার বাঙ্গরা বাজার থানার কোরবানপুর এলাকায় তাদের বহনকারী প্রাইভেটকারটি নিয়ন্ত্রণ হারিয়ে খাদে পড়ে যায়। এতে পারভীন আক্তার, তার স্বামী সাদ্দাম হোসেন (২৭) ও প্রাইভেটকার চালক আবদুর রহমান (২৮) ঘটনাস্থলেই নিহত হয়েছেন।\nনিহত সাদ্দাম নবীনগর উপজেলার শিবপুর ইউনিয়নের জুলাইপার গ্রামের রফিকুল ইসলামের ছেলে। আর প্রাইভেটকার চালক আবদুর রহমান নোয়াখালী কবিরহাট উপজেলার সোনাদিয়া গ্রামের আবুল বাশারের ছেলে।\nবাঙ্গরা বাজার থানা পুলিশ ও স্থানীয় সূত্র জানায়, চট্টগ্রাম থেকে ছেড়ে আসা প্রাইভেটকারটি বাঙ্গরা বাজার থানার কোরবানপুর এলাকায় রাস্তার মোড় অতিক্রম করার সময় প্রাইভেটকারের একটি চাকা হঠাৎ বিকল হয়ে পড়ে। এতে করে প্রাইভেটকারটি নিয়ন্ত্রণ হারিয়ে সামনের খাদে পড়ে পানিতে ডুবে যায়। এ সময় প্রাইভেটকারে থাকা দুই যাত্রী (দম্পতি) এবং চালকসহ তিনজন নিহত হন।\nএই ঘটনার সত্যতা বার্তা২৪.কম-কে নিশ্চিত করেছেন বাঙ্গরা বাজার থানার ভারপ্রাপ্ত কর্মকর্তা (ওসি) মো.কামরুজ্জামান তালুকদার। তিনি জানান, নিহত ওই দম্পতি চট্টগ্রামে থাকেন। পারভীন আক্তারের পিতার অসুস্থতার সংবাদে তারা ব্রাহ্মণবাড়িয়ার নবীনগর উপজেলার শিবপুর ইউনিয়নে যাচ্ছিলেন। এর মধ্যেই এমন দুর্ঘটনায় তারা প্রাণ হারালেন।\nওসি জানান, নিহতদের মরদেহ উদ্ধার করে ময়নাতদন্তের জন্য কুমিল্লা মেডিকেল কলেজ হাসপাতালের মর্গে পাঠানো হয়েছে। আর দুর্ঘটনা কবলিত গাড়িটি উদ্ধার করা হয়েছে। ময়নাতদন্ত শেষে পরিবারের সদস্যদের কাছে মরদেহ হস্তান্তর করা হবে বলে জানান তিনি।\nআরও পড়ুন: কুমিল্লায় প্রাইভেট কার খাদে পড়ে দম্পতিসহ নিহত ৩


ফেব্রুয়ারি 25, 2019 ফরেক্স ট্রেডিং আলোচনা লেখক মৌমি রডরিগুয়েজ 66252 দর্শকরা\nরান্নাঘর জন্য জল ফিল্টার প্রধান উপাদান মাধ্যমে জল উত্তরণ শুধুমাত্র যখন একটি স্থিতিশীল চাপ প্রদান করা হয়। যদি আপনার সমস্যা হয়, আপনি একটি বৈদ্যুতিক পাম্প সঙ্গে একটি মডেল ক্রয় করা উচিত। বিপরীত অক্সোমিস ফিল্টারগুলির পর্যালোচনাগুলি উদ্ভিদের ক্রমবর্ধমান জনপ্রিয়তা দেখায় যা অতিরিক্তভাবে অতিবেগুনী বিনোমো লপারিশ দলের ভিডিও আলো এবং খনিজ পদার্থগুলির সাথে সজ্জিত। 1 বিশেষজ্ঞ2পিপিটি বিশেষজ্ঞ পরীক্ষিত ব্যক্তির পরীক্ষা পরীক্ষা প্রশ্ন উপস্থাপন।34 পলিগ্রাফ সেন্সর এবং একটি5ব্যক্তিগত কম্পিউটার ব্যবহার করে, পরীক্ষার ব্যক্তির শারীরিক (শারীরবৃত্তীয় এবং কার্যকরী) পরামিতি নির্ধারিত হয় এবং একই সময়ে, পরীক্ষার মনোবিজ্ঞান পরামিতি পরীক্ষা পরীক্ষার প্রশ্ন উপস্থাপন করে বিশ্লেষণ করে। পরীক্ষার ফলাফলটি কম্পিউটার মনিটরে5প্রবর্তন করে এবং পরীক্ষিত ব্যক্তিটির স্থিতি বিচার করে।\nকোবো স্টোরটিতে এখন তিন মিলিয়ন বই রয়েছে, এবং এটির তুলনায় বইগুলি খুঁজে পেতে সহায়তা করার জন্য আরও বেশি তালিকাবদ্ধ তালিকা রয়েছে। দোকানে নতুন দোকান কোব সংগ্রহ, যা একটি থিম বরাবর বই গ্রুপ; এটি একটি দুর্দান্ত ধারণা যা আমরা কোম্পানিকে বিনোমো লপারিশ দলের ভিডিও সময়ের সাথে সাথে সম্প্রসারিত করতে দেখতে আশা করি। দুর্ভাগ্যবশত, এখনও কোন ম্যাগাজিন বা সংবাদপত্র সাবস্ক্রিপশন উপলব্ধ আছে। জিয়ার পদাঙ্ক অনুসরণ করে এরশাদ তাঁর সরকারের বৈধতা অর্জনের জন্য ১৯৮৫ সালের ২১ মার্চ গণভোটের আয়োজন করেন। এই গণভোটে ৭২ শতাংশ ভোট পড়ার দাবি করা হয় এবং ৯৪.১৪ শতাংশ হ্যাঁ ভোট এরশাদের পক্ষে পড়ে। দেশী-বিদেশী পর্যবেক্ষকের হিসেবে ভোটের এই হার কোনভাবেই ১৫ থেকে ২০ শতাংশের বেশি হবে না। এরশাদ সমর্থকদের মতে এই গণভোট সরকারের বৈধতা অর্জনের ক্ষেত্রে একটি গুরুত্বপূর্ণ পদক্ষেপ। বিরোধীদের কাছে এটি ছিল একটি নিস্ফল উদ্যোগ।\nহেমন্তের সকালে ঘুম ভেঙ্গে কুয়াশাচ্ছন্ন চারপাশ দেখে মনে লেগেছে আনন্দের দোলা। অনেকেই ভাবছেন প্রকৃতির আবর্তে এক নতুন সুরব্যঞ্জনা নিয়ে আবারও হাজির হয়েছে এই শীত। শীতে কাঁপছে চারপাশ। এই শীতে ঠাণ্ডা পানিতে গোসল করতে অনেকে ভয় পান। গরম পানি দিয়ে গোসল করেন, জানেন এর কী কী উপকারিতা রয়েছে! ওয়ান-ক্লিক বিনোমো লপারিশ দলের ভিডিও ট্রেডিং এর সাথে, ব্লক ট্রেডিং।\n1. বেসিক, বা preseeding - বসন্ত বা শরৎ মধ্যে রোপণ করার আগে জৈব সার প্রয়োগ। এই সার প্রয়োজন বৃদ্ধি এবং উন্নয়নের পুরো সময়ের জন্য প্রয়োজনীয় মৌলিক পুষ্টি সঙ্গে গাছপালা প্রদান করা প্রয়োজন। দীর্ঘমেয়াদী চাপ শরীরে সেরোটোনিন নি:সরণের মাত্রা কমিয়ে দিতে পারে যা আমাদের মন মেজাজ, উদ্বেগের মাত্রা এবং সুখের মতো মানসিক অবস্থা প্রভাবিত করতে পারে।\nমর্যাদাপূর্ণ প্রদর্শনী এবং প্রতিযোগিতার অসংখ্য পুরষ্কার, বিশ্বের নেতৃস্থানীয় জাদুঘরগুলির স্থায়ী প্রদর্শনীগুলিতে মডেলগুলির অন্তর্ভুক্তি আন্তর্জাতিক পর্যায়ে তার স্বীকৃতির লক্ষণ হয়ে উঠেছে। শিক্ষা মন্ত্রণালয়ের পরীক্ষা নিয়ন্ত্রণ মনিটরিং সেলের তথ্যের ভিত্তিতে গতকাল বুধবার রাজধানীতে ঠিক এমনই একজনকে গ্রেপ্তার করেছে ঢাকা মহানগর গোয়েন্দা পুলিশ (ডিবি)। ডিবির ডিসি (পশ্চিম) শেখ নাজমুল আলমের নির্দেশনায় সহকারী পুলিশ কমিশনার মহরম আলীর নেতৃত্বে ডিবি পুলিশের একটি দল রাজধানীর পুরাতন মোল্লারটেক এলাকা থেকে আসাদুজ্জামান নূর সাকিব ওরফে রিয়াজুল ইসলাম লিটন নামের (২২) এক যুবককে গেপ্তার করে।\nRayhan07 replied to Mhafiz™'s topic in ফরেক্স ব্রোকার একই ক্ষেত্রের লোকদের সাথে আইডিয়া বিনিময় করুন\nআপডেট হওয়া অনুবাদগুলি: ব্রিটিশ ইংরেজী, চীনা (সরলীকৃত)। চীনা (ঐতিহ্যবাহী), ফ্রেঞ্চ, গ্যালিশিয়ান, জার্মান, গ্রিক, হাঙ্গেরিয়ান, জাপানীজ, ল্যাটিন, লিথুয়ানিয়ান, প্রাচীন ইংরেজী, রাশিয়ান, সার্বিয়ান, স্লোভাক, স্পেনীয়, ইউক্রেনীয়\nকিন্তু মা, তারপরে, তার প্রিয় আত্মাকে তার প্রিয় পুত্রের বৃদ্ধিতে বিনিয়োগ করেছিলেন। তিনি ছিলেন, যিনি পুরোহিতের সাথে একসঙ্গে শৈশব থেকেই মৌলিক বিনোমো লপারিশ দলের ভিডিও জীবনের নীতিগুলি অনুপ্রাণিত করেছিলেন। পরে, জন ডি। রকফেলার অর্থনীতি ও শ্রম সম্পর্কে কথা বলেছিলেন: "জীবন একটি ধ্রুবক কাজ। কিন্তু মূল জিনিসটি শুধুমাত্র অর্থ উপার্জন করতে নয়, আপনাকে অর্থ সঞ্চয় করতে সক্ষম হওয়া দরকার - এটি আপনার উপার্জন কীভাবে সংরক্ষণ করতে সহায়তা করবে। " একবার ভাবুন আমার আপনার লেখা গুলো নতুন লেখার মাঝে হারিয়ে যাবে / একটা ব্লগের সর্বোচ্চ দৃষ্টিযোগ্য অবস্থান হয়তো ১০ থেকে ১২ ঘন্টা / এর মাঝে যদি আমরা আমাদের লেখা দিয়ে পাঠক নাড়াতে না পারি তবে একে কিভাবে না সা বলবেন ? আমরা কি আমাদের জন্য লিখবো না পাঠকের জন্য . আগে এটা পরিষ্কার করা প্রয়োজন …\nপারেন। Cci লেভেল যতক্ষণ ১০০ লেভেলের উপর থাকবে ততক্ষণ ট্রেড ওপেন রাখতে হবে। Cci লেভেল যখন ১০০ লেভেলের নিচে নামতে থাকবে তখন ট্রেড বন্ধ করে দিতে হবে। প্রতি বছর নতুন cryptocurrency হয়, এর মধ্যে কয়েকটি দীর্ঘমেয়াদী বিনিয়োগ ভাল আয় আনতে পারেন।\nবিনোমো লপারিশ দলের ভিডিও - বাইনারি বিকল্পটি কী\nউত্তরঃ বিদেশ থেকে আনীত স্মৃতির উপর অর্জিত বৈধ মুনাফা ছাড়া অন্যবিধ স্থানীয় উৎসের কোন তহবিল অনিবাসী বৈদেশিক মুদ্রা একাউন্টে জমা যোগ্য নয়। 3) অনুদৈর্ঘ্য বার 1400 মিমি দৈর্ঘ্য, উচ্চতা 80 মিমি, বেধ 20 মিমি মাত্রা সঙ্গে একটি বিলি বিনোমো লপারিশ দলের ভিডিও গঠিত হয়।


সম্মানিত দর্শক আপনাকে স্বাগতম। আমাকে এ পাবেন। কামরুলকক্স: Create E-Book including hyperlink in same page with MS Word\nCreate E-Book including hyperlink in same page with MS Word\nবর্তমানে E-Book খুবই জনপ্রিয় এক File System. বর্তমানে যেকোন বই এর E-Book ভার্সন পাওয়া যায়। ফলে তা খুব সহজভাবে পড়া যায়। সূচীপত্র এবং অন্যান্য লিংকে ক্লিক করে পছন্দমত বিষয় বা পৃষ্ঠায় যাওয়া যায়। অনলাইন থেকে আমরা এ ধরনের বই ডাউনলোড করে পড়ে থাকি। নিজেরও অনেক সময় সে রকম বই তৈরি করা দরকার হয়ে পড়ে। আমাকে অনেকেই জিজ্ঞেস করেছেন E-Book তৈরি করার জন্য সহজ সফটওয়ার কোনটা। MS Word দিয়েই এ সব বই তৈরি করা যায় এ কথা বললে কেউ বিশ্বাস করতে চায় না। আজকে এ টিউটোরিয়ালে একটি E-Book তৈরি করে দেখাবো।\nআমাদের দরকার হবে MS Word 2010 বা এর পরবর্তী ভার্সন। যারা MS Word 2007 ব্যবহার করছেন তারা MS Office 2007 SP3 বা 2007 Microsoft Office Add-in টি ব্যবহার করেও কাজ করতে পারবেন। তবে MS Word 2007 এ কিছু Formatting Problem থাকতে পারে। তাই আমি MS Word 2010 বা এর পরবর্তী ভার্সন ব্যবহার করার জন্যই পরামর্শ দেবো।\nE-Book তৈরি করা আসলে খুব জটিল কোন কাজ না। বইটা MS Word এ লেখার পর পছন্দমত Formatting শেষ করে মূলত আমাদের তিনটা কাজ করতে হবে। কাজটি তিনটা হলো Create Bookmark, Create Link or Create Hyperlink এবং সব শেষে Create PDF। কাজ শুরু করার আগে আপনি আপনার বইটি পছন্দমত Formatting সহ তৈরি করে ফেলুন। আমি একটি বই তৈরি করার আগে সব বিষয় বস্তু বা আর্টিকেল লেখে ফেলেছি। তারপর পৃষ্ঠা এবং ক্রমিক নং দিয়ে সূচীপত্র তৈরি করেছি। সূচীপত্র থেকে কোন প্রশ্নের উপর ক্লিক করার সাথে সাথে ঐ বিষয়ে চলে যাবে। চলুন তাহলে আমাদের কাজ শুরু করি।\n1. Create Bookmark in MS Word:\nকোন লিংকে ক্লিক করার পর আপনি কোন পৃষ্ঠায় বা বিষয় বস্তুতে যেতে চান তার উপর আগে Bookmark তৈরি করতে হবে। যেমন আপনি সূচীপত্র তৈরি করলেন ভূমিকা এবং অন্যান্য বিষয় দিয়ে। আর চাচ্ছেন সূচীপত্র থেকে ভূমিকা লিংকে ক্লিক করার সাথে সাথে যেন যেখানে ভূমিকা লেখা হয়েছে সেখানে চলে যায়। সে জন্য প্রথমে আপনি ভূমিকা বিষয় বস্তুর উপর Bookmark তৈরি করবেন। নিচের চিত্রে দেখুন। আমি ১নং প্রশ্নের উপর Bookmark তৈরি করতে যাচ্ছি। সূচীপত্র থেকে ১নং প্রশ্নে ক্লিক করার সাথে সাথে কার্সর বা Reading Position এখানে চলে আসবে। কাজটি করার জন্য প্রথমে বিষয়টি Select করুন। তারপর Insert>Bookmark এ ক্লিক করুন।\nনিচের মত আসবে। Bookmark name ঘরে একটি নাম দিন। আমি q1 (Question 1) দিয়েছি। এখানে যার যার পছন্দমত নাম দিতে পারেন। এরপর Add এ ক্লিক করুন। Bookmark তৈরি হয়ে গেছে।\nএভাবে আপনি প্রতিটি বিষয়ে Bookmark তৈরি করে নিন। Bookmark তৈরির পর আমার সবগুলো Bookmark নিচের মত দেখাচ্ছে।\n2. Delete Bookmark in MS Word:\nBookmark তৈরি করার পর যদি মনে হয় তা Delete করতে হবে তাহলে Insert>Bookmark এ ক্লিক করুন। Bookmark Dialogue Box আসবে নিচের মত।\nযেটি বাদ দিতে চান তা Select করে Delete দিন।\n3. Create Link or Create Hyperlink with Bookmark in MS Word:\nআপনার সবগুলো Bookmark তৈরি করা হয়ে গেলে পরবর্তী কাজ হবে Hyperlink তৈরি করা। তাহলে উক্ত লিংকে ক্লিক করার সাথে সাথে নির্দিষ্ট বিষয়ে আপনার তৈরি করার Bookmark এর জায়গায় চলে যাবে। যে লেখার উপর Hyperlink তৈরি করতে চান আগে তা Select করুন।\nএরপর Insert>Hyperlink এ ক্লিক করুন। Right Click Menu তেও Hyperlink Option পাবেন। অথবা Ctrl + K চাপুন। নিচের মত আসবে। ওখানে Bookmark... এর উপর ক্লিক করুন।\nতাহলে আপনার ইতিপূর্বে তৈরি করা Bookmark গুলো দেখতে পাবেন। আপনি এখন যে লিংকটি তৈরি করতে যাচ্ছেন তা কোন Bookmark এ Redirect করবে সেটি Select করে OK দিন। আপনার Hyperlink তৈরি হয়ে গেছে।\nHyperlink এ একটি Option আছে Place in This Document। এর মাধ্যমে Bookmark গুলো আরো সুন্দরভাবে খোঁজে পাওয়া যাবে। এখান থেকেও নির্দিষ্ট Bookmark Select করে OK দিতে পারেন। Hyperlink টি কাজ করছে কি না তা Test করতে পারেন। এ জন্য তৈরি করা Hyperlink লিংকটির উপর Ctrl ধরে মাউস দিয়ে ক্লিক করুন। MS Word এ কোন লিংক এর উপর Ctrl ধরে মাউস নিয়ে গেলে লিংকটি Active হয়।\nআপনার যেভাবে ইচ্ছা একটি একটি করে সবগুলো Hyperlink তৈরি করে ফেলুন। সবশেষে আমার Hyperlink তৈরি করার পর নিচের মত দেখাচ্ছে।\n4. Delete or Edit Link or Hyperlink in MS Word:\nHyperlink তৈরি করার পর যদি মনে হয় তা Delete করতে হবে তাহলে লিংকটির উপর Right Click করে Remove Hyperlink এ ক্লিক করুন। লিংকটি মুছে যাবে।\nযদি একটি ফাইলে একসাথে অনেকগুলো Hyperlink Remove করতে চান তাহলে সবগুলো লিংক Select করে Ctrl+Shift+F9 চাপুন।\nযদি একটি ফাইলে একসাথে Delete All Hyperlinks বা Remove All Hyperlinks চান তাহলে Ctrl+A দিয়ে সম্পূর্ণ ফাইল Select করুন। তারপর Ctrl+Shift+F9 চাপুন।\nকোন Hyperlink Edit করতে চাইলে উপরের মত কোন লিংকের উপর Right Click করে Edit Hyperlink এর মাধ্যমে নতুন লিংক সংযোজন করতে পারেন। অথবা লিংকটি Select করে Ctrl + K চাপুন। এভাবেও Hyperlink Edit করা যাবে।\n5. Create PDF in MS Word:\nউপরে আমরা Bookmark এবং Hyperlink Create করা দেখলাম (সাথে সেগুলো Delete করাও দেখলাম)। আমাদের কাজ প্রায় শেষ। এখন E-Book তৈরি করার জন্য MS Word File টাকে Save as PDF করতে হবে। আগেই বলেছি যারা MS Word 2007 ব্যবহার করছেন তারা একাজটি করার জন্য MS Office 2007 SP3 বা PDF Add-in টি ব্যবহার করতে হবে। যে ফাইলটিকে PDF করতে চান তা করার জন্য File>Save as দিন বা F12 চাপুন। তাহলে নিচের মত Save as Dialogue Box আসবে। ওখান ফাইলটি কোথায় Save করবেন, কী নামে Save করবেন তা ঠিক করে Save as type: থেকে PDF করে দিন। সব শেষে Save দিন। একটু অপেক্ষার পর আপনার E-Book তৈরি হয়ে যাবে।\nHimaloy Roy ২৬ সেপ্টেম্বর, ২০১৭ ৭:৪৯ PM\nবিষয়টি জানতাম কিন্তু বাংলায় মনে হয় এটাই বেস্ট টিউটোরিয়াল\nbdboy88 ১ নভেম্বর, ২০১৭ ৬:৪৭ PM\nI make pdf book yousing DO PDF soft.


news News : রোহিতের কীর্তিতে 'বিবসনা' সোফিয়া! - Sofia Hayat bares all for Rohit Sharma | Eisamay\nSofia Hayat bares all for Rohit Sharma\nরোহিতের কীর্তিতে 'বিবসনা' সোফিয়া!\nEisamay | Updated: 13 Nov 2014, 10:09:00 PM\nচোখ ধাঁধানো দ্বিশতরানের দৌলতে বিশ্বরেকর্ড গড়ে ইডেন মাতালেন রোহিত শর্মা। আর অনবদ্য এই কীর্তির উচ্ছ্বাসে ভেসে নিজের নগ্ন ছবি সোশ্যাল মিডিয়ায় পোস্ট করে সকলের চোখ কপালে তুললেন তাঁর প্রাক্তন বান্ধবী সোফিয়া হায়াত।\nএই সময় ডিজিটাল ডেস্ক: চোখ ধাঁধানো দ্বিশতরানের দৌলতে বিশ্বরেকর্ড গড়ে ইডেন মাতালেন রোহিত শর্মা। আর অনবদ্য এই কীর্তির উচ্ছ্বাসে ভেসে নিজের নগ্ন ছবি সোশ্যাল মিডিয়ায় পোস্ট করে সকলের চোখ কপালে তুললেন তাঁর প্রাক্তন বান্ধবী সোফিয়া হায়াত।\nবৃহস্পতিবার চতুর্থ একদিনের আন্তর্জাতিক ম্যাচে শ্রীলঙ্কার বোলারদের কচুকাটা করেছেন রোহিত শর্মা। চিড় ধরা আঙুল সারিয়ে দীর্ঘ দু' মাস পর ক্রিজে ফিরে ৩৩টি বাউন্ডারি ও ৬টি ওভারবাউন্ডারি-সহ এদিন ২৬৪ রানের পাহাড় গড়েন রোহিত। ভারতীয় ক্রিকেট বোর্ডের কর্তাদের থেকে শুরু করে প্রাক্তন ক্রিকেটার, কোচ ও বর্তমান দলের সদস্য-- রোহিতের কীর্তিতে সকলেই প্রশংসায় পঞ্চমুখ।\nএত উচ্ছাসের মধ্যে কি আর চুপ করে থাকতে পারেন ইডেনের এদিনের নায়কের প্রাক্তন প্রেমিকা? রোহিতের বিধ্বংসী ইনিংস দেখে তিনি এতটাই খুশিতে মাতোয়ারা যে সোশ্যাল মিডিয়ায় নিজের সম্পূর্ণ বিবস্ত্র ছবি পোস্ট করেছেন সুপারমডেল সোফিয়া হায়াত। তার সঙ্গে জুড়ে দিয়েছেন মন্তব্য, 'অবিস্মরণীয় স্কোরের জন্য আমার এই নগ্ন ছবি রোহিত শর্মাকে উত্‍সর্গ করছি। ওয়েল ডান! এটা শুধু তোমার জন্য! তোমার জন্য বারত গর্বিত!'\nপ্রসঙ্গত, এর আগে একাধিকবার ক্যামেরার সামনে শরীর প্রদর্শন করে খবরের শিরোনামে থেকেছেন সোফিয়া। নিন্দুকদের দাবি, এবারও ক্রিকেট প্রেমের অছিলায় নিজের শরীরের প্রচার করার জন্যই এই রাস্তা বেছেছেন তিনি।\nরোহিত রোশনাইয়ে ইডেনে রেকর্ডের বন্যাপরের খবর\nWeb Title : Sofia Hayat bares all for Rohit Sharma


বিজ্ঞানময় কোরআন - মুহাম্মদ আবু তালেব বাংলা ইসলামিক ই বই Islamic E- Book - ইসলামিক ই-বই - The Biggest Online Islamic E - Book Library\nবিজ্ঞানময় কোরআন - মুহাম্মদ আবু তালেব বাংলা ইসলামিক ই বই Islamic E- Book\nকোরআন ও বিজ্ঞান বিষয়ক, মুহাম্মদ আবু তালেব\nবিজ্ঞানময় আল কুরআন বইটি মুহাম্মদ আবু তালেব রচিত অসাধারণ রচনা। পবিত্র আল কোরআন মহান রাব্বুল আলআমিন সকল মানবজাতির জন্য পূর্ণাজ্ঞ এক জীবন ব্যাবস্থা হিসাবে প্রেরণ করেছেন। বিজ্ঞানের উৎস হলো মহা গ্রন্থ আল কোরআন। পবিত্র কোরআনের প্রতিটি আয়াতে বিশেষ জ্ঞান কেন সকল জ্ঞানের সার নির্যাস সঞ্চিত রয়েছে। তাই কোরআন গবেষকদের গবেষণায় ধরা পড়েছে পবিত্র কোরআন একটি পরিপূর্ণ-পূর্ণাঙ্গ গ্রন্থ যা বিজ্ঞানের অনেক উর্ধ্বে , ঐশী জ্ঞান ব্যতীত আর কিছু নয় । কোরআনের বৈজ্ঞানিক নির্দেশনা সমূহের অনুসন্ধান করতে গিয়ে কেউ হয়তাে দূরদৃষ্টির অভাবে সঠিক সিদ্ধান্তে উপনীত হতে ব্যর্থ হতে পারে। কিন্তু তার অর্থ এ নয় যে, কোরআনে বিজ্ঞান সম্পর্কিত নির্দেশনায় কোনরূপ অসঙ্গতি আছে।\nবই : বিজ্ঞানময় কোরআন\nপৃষ্ঠা সংখ্যা : ৪৭৫ পৃষ্ঠা\nফাইল সাইজ ১৯ মেগাবাইট\nমুহাম্মদ আবু তালেব একজন বাংলাদেশী লেখক ও সাহিত্যিক। মুহাম্মদ আবু তালেব এর পিতা- আলহাজ্ব খলিলুর রহমান ৮৪৭ ডি. টি. রােড,আসকারাবাদ, (ডবলমুরিং থানার পশ্চিমে) চট্টগ্রাম। চট্টগ্রাম বিশ্ববিদ্যালয় থেকে উচ্চ শিক্ষা লাভ করার পর লেখক কর্মজীবনে প্রবেশ করেন। কর্মস্থল ইসলামী ব্যাংক বাংলাদেশ লিমিটেড। এটি এমন একটি প্রতিষ্ঠান যেখানে কোরআন- হাদীস চর্চা করার অবারিত সুযােগ বিদ্যমান। সেই সুবাদে কোরআনিক বিজ্ঞান পাঠক সমাজের সামনে তুলে ধরার বহুদিনের আকাংক্ষা পরম হিতৈষী করুণাময় আল্লাহপাকের অশেষ অনুগ্রহে সফল হয় যদিও এই সফলতা এ সময়ে খুবই সামান্য। লেখক এর দ্বিতীয় গ্রন্থ কোরআন থেকে বিজ্ঞান (Science From Al-Quran) প্রকাশের জন্য প্রস্তুত হচ্ছে। এ গ্রন্থে কোরানে বর্ণিত নিদর্শনগুলাের (Signs) বিশ্লেষণ দেখানাে হয়েছে।\nলেখকের বর্তমান অফিসিয়াল ঠিকানা ইসলামী ব্যাংক বাংলাদেশ লিমিটেড, চকবাজার শাখা, চট্টগ্রাম।\nProduct Tags: কোরআন ও বিজ্ঞান বিষয়ক, মুহাম্মদ আবু তালেব


গ্রামীণফোন জব সার্কুলার 2021 - www.grameenphone.com\nBangladesh গ্রামীণফোন জব সার্কুলার 2021 – www.grameenphone.com\nগ্রামীণ ফোন জবস 2021 বিজ্ঞপ্তি – www.grameenphone.com । গ্রামীণফোন লিমিটেড বাংলাদেশের বৃহত্তম প্রাইভেট এবং সর্বাধিক জনপ্রিয় জব সার্কুলার। গ্রামীণ ফোন লিমিটেড জব সার্কুলারটি 09 এপ্রিল, 2021 এ প্রকাশিত হয়েছে এবং আবেদনটি শেষ তারিখটি 13 এপ্রিল, 2021 এ প্রয়োগ করবে । বিবিএ এবং বিএসসি উত্তীর্ণ শিক্ষার্থীরা এই গ্রামীণফোন লিমিটেড জব সার্কুলার ২০২১ ব্যবহার করতে পারে। গ্রামীণ ফোন লিমিটেড বাংলাদেশের অন্যতম সেরা এবং আকর্ষণীয় কল সেন্টার। যাইহোক, আপনি যদি গ্রামীণ ফোন লিমিটেড কাজের বিজ্ঞপ্তি প্রয়োগ করতে চান তবে তাদের অফিসিয়াল ওয়েবসাইট এবং আমাদের ওয়েবসাইট দেখুন\nসংস্থার চাকরির বিজ্ঞপ্তি 2021 |\nগ্রামীণফোন লিমিটেড চাকরির বিজ্ঞপ্তি 2021. গ্রামীণ ফোন লিমিটেড এই পোস্টে কিছু নতুন শূন্যপদের অফার দেয়। সংস্থাটি 26 মার্চ 1997 সালে অপারেশন শুরু করে। বাংলাদেশে স্বাধীনতা দিবস। গ্রামীণফোন মূলত মোবাইল-টু কানেক্টিভিটির অফার দিয়েছে (ব্যাপকভাবে জিপি-জিপি সংযোগ হিসাবে পরিচিত), যা ব্যবহারকারীদের মধ্যে প্রচুর উত্সাহ তৈরি করেছিল। আমরা আমার ওয়েবসাইট – newjobsresult.com- এ সমস্ত চাকরির বিজ্ঞপ্তিও প্রকাশ করেছি। গ্রামীণ ফোন জবস সার্কুলার 2021. বিডি গ্রামীণ ফোন জবস সার্কুলার 2019. গ্রামীণ ফোন কল সেন্টার জব সার্কুলার 2021. কল সেন্টারের চাকরির বিজ্ঞপ্তি 2021 |\nগ্রামীণফোন জিপি জব সার্কুলার 2021\nএখানে অফিসিয়াল ওয়েবসাইটে গ্রামীণফোন সাম্প্রতিক সমস্ত কাজের বিজ্ঞপ্তি পোস্ট করুন দেখুন\nকাজের শিরোনাম: ডিজিটাল বিপণন ও বাগদান পরিচালক (সিনিয়র এক্সিকিউটিভ / বিশেষজ্ঞ)\nসংস্থার নাম: গ্রামীণফোন\nসমাপ্তির তারিখ: 13 এপ্রিল , 2021\nঅনলাইন আবেদনের শুরুর তারিখ: ইতিমধ্যে শুরু হওয়া\nচাকরির সুবিধার নীচে বিজ্ঞপ্তি দেখুন : আর্থিক\nআবেদন শেষ তারিখ: 13 এপ্রিল, 2021\nচাকরির অবস্থান: Jobs াকায় চাকরী\nকীভাবে আবেদন করবেন: নীচের লিঙ্কে সিভি পাঠানো\nগ্রামীণ ফোন লিমিটেড জবস সার্কুলার -২০১২\nগ্রামীণ ফোন লিমিটেড কাজ পরীক্ষা তারিখ জন্য অনেক প্রার্থী অনুসন্ধান, প্রবেশ পত্র ডাউনলোড নোটিশ ইত্যাদি গুগল । আমরা আপনাকে আমাদের ওয়েবসাইটের মাধ্যমে এই বিজ্ঞপ্তি সম্পর্কে সমস্ত তথ্য সরবরাহ করতে সক্ষম হয়েছি। কখন, যখন অনলাইন নিবন্ধকরণ সম্পূর্ণ হবে গ্রামীণ ফোন লিমিটেড অফিসিয়াল ওয়েবসাইটের মাধ্যমে প্রার্থীরা তাদের প্রবেশপত্র ডাউনলোড করতে পারবেন।\nআপনি যদি গ্রামীণ ফোন লিমিটেড জব সার্কুলা আর এর মাধ্যমে আবেদন করতে চান তবে আপনার আবেদনটি সেখানে সিভিতে পাঠাতে হবে। গ্রামীণ ফোন লিমিটেড শূন্যপদ বিজ্ঞপ্তি, পরীক্ষার ফলাফল ইত্যাদি সম্পর্কে পরবর্তী আপডেটের জন্য আমাদের সাথে থাকুন।\nPrevious articleManabik Shahajya Sangstha (MSS) Job Circular 2021 – www.mssbd.org\nNext articleটি-টোয়েন্টিতে সেঞ্চুরির দিনে দুই ইতিহাস গড়লেন মোহাম্মদ হাফিজ


‘হিন্দু পাকিস্তান’ হওয়ার পথে ভারত? – দৈনিক সমুদ্রকন্ঠ\n‘হিন্দু পাকিস্তান’ হওয়ার পথে ভারত?\nপ্রধানমন্ত্রী নরেন্দ্র মোদির অধীনে ভারত উগ্র হিন্দু জাতীয়তাবাদের দিকে এগিয়ে যাচ্ছে৷ অনেকে মনে করেন ভারতের ‘বহুত্ববাদের’ ওপর এই চাপিয়ে দেয়া ‘হিন্দুত্ববাদ’ এক বড় আঘাত৷\nইন্দোনেশিয়ার পর ভারতেই মুসলিম জনসংখ্যা সবচেয়ে বেশি৷ দেশটিতে এখন প্রায় সাড়ে ১৯ কোটি মুসলিমের বাস৷ পিউ রিসার্চ সেন্টারের করা এক গবেষণা দেখা গেছে ২০৬০ সালের মধ্যে ভারতে মুসলিম জনসংখ্যা দাঁড়াবে ৩০ কোটিরও বেশি৷ অর্থাৎ মাত্র দুই জেনারেশন পরেই বিশ্বের সবচেয়ে বেশি ইসলাম ধর্মাবলম্বীর দেশ হবে ভারত৷\nকিন্তু অন্য সব ধর্মের তুলনায় মুসলিমদের সংখ্যাবৃদ্ধির হার বেশি হলেও ভারতের সংখ্যালঘুদের মধ্যে এখন তারাই সবচেয়ে বেশি শঙ্কার মধ্যে রয়েছেন৷ ২০১৪ সালে বিজেপির নরেন্দ্র মোদি প্রধানমন্ত্রী হওয়ার পর থেকে ভারতের মুসলিমরা একটু অস্বস্তির মধ্যেই দিন কাটাচ্ছেন৷ ২০০২ সালে গুজরাটে মুসলিমবিরোধী আন্দোলনে তার সম্পৃক্ততা এবং তার দলের কয়েক দশকের হিন্দু জাতীয়তাবাদী প্রচারণাই এর মূল কারণ৷\nমোদি অবশ্য প্রথমবার প্রধানমন্ত্রী হওয়ার পর তিনি ‘সব ভারতীয়র’ প্রধানমন্ত্রী বলে মুসলিমদের আশ্বাস দেয়ার চেষ্টা করেছিলেন৷ কিন্তু পাঁচ বছর পর দ্বিতীয়বারের মতো প্রধানমন্ত্রী হওয়ার পর অবস্থাটা আসলে কী দাঁড়িয়েছে?\nশিক্ষা, স্বাস্থ্য, বাসস্থানের মতো মৌলিক কিছু বিষয়ে মুসলিমদের বিরুদ্ধে কৌশলগতভাবে বৈষম্য তৈরি করা হয়েছে, যা গণমাধ্যমেও ঠিকমতো আসেনি৷ এই বৈষম্য সবসময়ই ছিল, কিন্তু বিজেপির অধীনে তা ভারতের মাটিতে শক্ত অবস্থান তৈরি করেছে৷ এর ফলে বিভিন্ন অঞ্চলের মুসলিমদের মধ্যে নিজেদের অবাঞ্ছিত মনে করার এক ধরনের প্রবণতা তৈরি হয়েছে৷ বিশেষ করে উত্তর ভারতে মুসলিমরা নিজেদের ভিটেমাটিতেই আর নিরাপদ বোধ করেন না৷\nপাকিস্তানকে নিজেদের ঘোর শত্রু হিসেবে উপস্থাপন করে নির্বাচনী প্রচারণা জিতেছেন মোদি৷ কিন্তু অনেক বিশ্লেষকই বলছেন, ধীরে ধীরে ভারতের সংবিধান থেকে দেশটির প্রথম প্রধানমন্ত্রী জওহরলাল নেহরুর রেখে যাওয়া সেক্যুলারিজম মুছে ফেলে হিন্দু রাষ্ট্র প্রতিষ্ঠাই বিজেপির মূল লক্ষ্য৷\nকয়েক শতকের সহাবস্থান হুমকিতে\nতবে, ভারতে যেমন অসহিষ্ণুতা বেড়ে চলেছে, এর বিপরীত দিকে সহাবস্থানের চিত্রও একেবারে কম নয়৷ যেমন ভারতের রাজস্থানে আজমির শরিফে সুফি সাধক মইনুদ্দিন চিশতির দরগায় এখনও দেখা যায় নানা ধর্মের মানুষের ভিড়৷ শুধু মুসলিম না, উপমহাদেশের নানা স্থান থেকে হিন্দু ধর্মাবলম্বীরাও সেখানে নিয়মিতই আসেন নানা মানত নিয়ে৷ সবার জন্মস্থান ভারতে প্রচুর হিন্দু, শিখ এবং খ্রিস্টানরাও চিশতিকে একজন গুরুত্বপূর্ণ ধর্মীয় ব্যক্তিত্ব হিসেবে শ্রদ্ধা করে থাকেন৷\nভারতে চলমান অসহিষ্ণুতার অনেকটাই ভুলে যাওয়া যায় আজমির শরিফে গেলে৷ প্রায় প্রতি বিকেলেই প্রার্থনাকারীরা কাওয়ালি গায়কদের চারপাশে ভিড় করে থাকেন৷ একদিকে ধুপের গন্ধ, অন্যদিকে রাতের আকাশ ভর্তি তারার মেলা৷ কাওয়ালি গায়কেরা নানা সুফি শিল্পীর লেখা গান সুর করে করে গেইতে থাকেন, এর সঙ্গে চলতে থাকে প্রার্থনা৷ নারী-পুরুষরা একসাথে বসেই যোগ দেন সে উপাসনায়৷ এর মধ্যে কে মুসলিম, কে নন, তা বুঝে ওঠা মুশকিল৷ মইনুদ্দিন চিশতির এই দরগাই ভারতীয় উপমহাদেশে কয়েক শতক ধরে চলে আসা ধর্মীয় সম্প্রীতির চিত্র৷\nভারত ও পাকিস্তানের বেশ কিছু সুফি দরগায় এই চিত্র এখনও দেখা যায়৷ দক্ষিণ এশিয়ায় এসে হিন্দু ধর্ম থেকে অনেক কিছুই নিয়েছে ইসলাম৷ এর ফলে সৃষ্টি হয়েছে নতুন এক ধরনের নমনীয় ইসলামের৷ যেমন মইনুদ্দিন চিশতির শিক্ষাগুলোর অন্যতম হচ্ছে ‘সবার জন্য ভালোবাসা, কারো জন্য ঘৃণা নয়৷’\nদরগার পেছনেই শহরের ব্যস্ত গলিতে চিশতি ফাউন্ডেশনের অবস্থান৷ ফাউন্ডেশনের করা কাজগুলোর মধ্যে অন্যতম আন্তসংস্কৃতি ও আন্তধর্ম সংলাপের আয়োজন করা৷ ফাউন্ডেশনের চেয়ারম্যান সায়েদ সালমান চিশতি বলেন, ‘‘আজমির একটি শান্তির জায়গা এবং ভারতের জন্য একটি আশা হয়ে টিকে রয়েছে৷”\nসেখানেই এক সেমিনারে সম্প্রতি আজমিরের পাঁচ লাখেরও বেশি বাসিন্দা অংশ নেন৷ ইউনাইটেড রিলিজিয়নস ইনিশিয়েটিভ নেটওয়ার্কের আমন্ত্রণে এক মুসলিম শেখ, হিন্দু পুরোহিত, শিখ ধর্মীয় নেতা এবং আরো কয়েকজন ধর্মগুরু উপস্থিত হয়েছিলেন৷ প্রার্থনার পর ভারতে ধর্মীয় সম্প্রীতি টিকিয়ে রাখার নানা উপায় নিয়ে তারা আলোচনা করেন৷ নিজের বক্তব্য শেষ করে শিখ ধর্মগুরু বলেন, ‘‘ভারতের কাছ থেকে শিখতে পারে পুরো বিশ্ব৷”\nএইসবই কেবল মুখের কথা বলে মনে হতে পারে৷ কিন্তু হিন্দুত্ববাদও যেমন পাল্লা দিয়ে বাড়ছে, বিপরীতে এমন সম্প্রীতির উদাহরণ ছড়িয়ে দেয়ার প্রয়োজনীয়তাও বেড়ে চলেছে৷ জনগণ, সুশীল সমাজসহ সবাই সচেতন না থাকলে যেকোনো মুহূর্তে ভারতের বহুত্ববাদ পড়তে পারে হুমকির মুখে৷\nইন্ডিয়ান টেলিগ্রাফে এক লেখায় প্রখ্যাত ইতিহাসবিদ ও রাজনীতি বিশ্লেষক রামচন্দ্র গুহ বলেছেন, ভারতের সংবিধানে যে বহুত্ববাদের কথা বলা হয়েছে, তা এখনও সব আশঙ্কা সত্ত্বেও অটুট রয়েছে৷ কিন্তু তিনি একই সঙ্গে সতর্কও করে দিয়েছেন, ‘‘ভারত এখনও হিন্দু পাকিস্তানে পরিণত হয়নি৷ কিন্তু অতীতের যেকোনো সময়ের চেয়ে সেই পথে যাওয়ার সবচেয়ে বেশি আশঙ্কায় রয়েছে৷’\n← লেখাপড়া করছেন কি শিক্ষিত চাকর হওয়ার জন্য!\n‘প্রিয়া সাহার বিরুদ্ধে সরকার ব্যবস্থা নেয়নি, দেশে ফিরতে বাধা নেই’ →\nনরওয়ের মসজিদে বন্দুক হামলায় গুলিবিদ্ধ ১, সন্দেহভাজন আটক


সেপ্টেম্বর 13, 2018 ফরেক্স অফার লেখক সোহানী চৌধুরী 2649 দর্শকরা\n3. আপনি আমাদের নকশা বাইনারি বিকল্প পূর্ণ নির্দেশনা জন্য বোলিঙ্গার কৌশল অনুযায়ী টিউব উত্পাদন করতে পারেন?\nবাইনারি বিকল্প পূর্ণ নির্দেশনা জন্য বোলিঙ্গার কৌশল - ফরেক্স ট্রেডিং সময়সূচী\nফলাফল আলোকসজ্জা ছিল। "সহজ" চ্যালেঞ্জের ভিত্তিতে ধনী ও দরিদ্র ক্রেতাদের উভয়ের পারফরম্যান্স প্রায় একই রকম ছিল, বাইনারি বিকল্প পূর্ণ নির্দেশনা জন্য বোলিঙ্গার কৌশল যখন "কঠিন" চ্যালেঞ্জের পূর্বে এটি আলাদা ছিল। প্রভাব পরিষ্কার করা হয়; অংশগ্রহণকারীদের মুখোমুখি হওয়া আর্থিক সিদ্ধান্তগুলির (কঠিন অর্থের পরিপ্রেক্ষিতে) মুখোমুখি হওয়া, তারা তাদের জ্ঞানীয় শক্তি এবং পরীক্ষাগুলিতে যে সব দরিদ্র তারা হ্রাস করেছিল, সেগুলি আরো কমিয়ে দেয়। এই প্রবণতা অনুসারে, ছয় ব্যক্তিত্ব বেতন উপার্জনকারীরা সম্ভবত কম জ্ঞানীয় সম্পদ হ্রাস পাবে। নিজের সঙ্গে সময় কাটানো মানে নিজেকে আরও ভালো করে জানা৷ নিজেকেই যদি ভালো করে বুঝতে না পারেন তাহলে অপরকে বুঝবেন কী করে!\nএকটি মুদ্রার বিপরীতে অন্য মুদ্রার মান নির্ধারণ করে জোড়া আকারে মুদ্রা লেনদেন হয়। উদাহরণস্বরূপ, EUR/USD কোট এর মাধ্যমে মার্কিন ডলারের বিপরীতে ইউরো মুদ্রার বিনিময় হার নির্দেশ করে। 20২২ (প্রথম নাম) পর্যন্ত আমার কাছে একটি বিদেশী পাসপোর্ট বৈধ, এটি একটি বছরের জন্য বৈধ শেনজেন মাল্টিভিসা আছে।\n১. শেয়ার সার্টিফিকেট (Share Certificate) : শেয়ার মালিকানার মুখ্য প্রামাণ্য দলিল হল শেয়ার সার্টিফিকেট। শেয়ার বণ্টনের ৩ মাস এবং শেয়ার হস্তান্তরের ক্ষেত্রে ২ মাসের মধ্যে শেয়ার গ্রহীতাকে এরূপ সার্টিফিকেট প্রদান করতে হয়। ঃ স্যার, রবীন্দ্রনাথ ঠাকুর ঢাকা বিশ্ববিদ্যালয় প্রতিষ্ঠার বিরোধিতা করেছিলেন বাইনারি বিকল্প পূর্ণ নির্দেশনা জন্য বোলিঙ্গার কৌশল এ কথা কি সত্য?\nএ ধরণের নিবন্ধের প্রায় অনিবার্য একটি বৈশিষ্ট্য হচ্ছে অতিসরলীকরণ, অতিসাধারণীকরণ। পোস্টমর্ডানিজমের কোলাহলময়, প্রায় চোখ ধাঁধানো বৈচিত্র্যের ভেতর থেকে এর মূল চরিত্রগুলোকে বের করে নিয়া আসা সহজসাধ্য নয়। কিন্তু নিবন্ধ, বিশেষ করে তার যদি তত্ত্বমনস্ক হবার প্রত্যাশা থাকে, প্রায় ক্ষমাহীন একগুঁয়েমি নিয়েই এক ধরণের আঁটোসাঁটো অবয়ব দাবি করে লেখকের কাছ থেকে। পোস্টমর্ডানিজমের নিম্নবর্ণিত বৈশিষ্ট্যগুলো তাই অসম্পূর্ণ, কিন্তু সম্ভবত প্রয়োজনীয়। মূলত অলিম্পিক ছিল ধর্মীয় আচার ও রীতি অনুযায়ী জিউস এবং অলিম্পিয়ার রাজা এবং পৌরানিক বীর পিলোপ্সকে সম্মান প্রদর্শনের একটি ঐতিহ্যগত ক্রীড়া অনুষ্ঠান। রাজা পিলোপ্স ওয়িনৌসের সাথে রথ প্রতিযোগিতার জন্য বিখ্যাত ছিলেন। অলিম্পিকে বিজয়ীরা সম্মানে ভূষিত হতেন। তাদের উদ্দেশ্যে গান ও কবিতা লেখা হত। এই অনুষ্ঠান প্রতি চার বছর পর পর অনুষ্ঠিত হত এবং এই চার বছরের সময়কালকে বলা হত এক অলিম্পিয়াড যা গ্রিকদের সময় পরিমাপার একটি একক ছিল।\nসবসময় বাইনারি বিকল্প পূর্ণ নির্দেশনা জন্য বোলিঙ্গার কৌশল হিসাবে, ভোক্তাদের জন্য সেরা কৌশল তুলনা মূল্য। ওং বলেন, "ভোক্তারা যখন চাপের মুখে পড়ে তখন তারা খারাপ সিদ্ধান্ত নেয়, এবং এটি ব্ল্যাক ফ্রাইডে সবচেয়ে স্পষ্ট।" "আপনার কার্ট আইটেম নিক্ষেপ একটি ভাল কৌশল না। ক্রেতাদের সবসময় কালো শুক্রবারের আগে বিজ্ঞাপনগুলি পরীক্ষা করে দেখানো উচিত, বর্তমান আইটেমের দামগুলির সাথে তুলনা করা, এমনকি দোকানটি একই বছরের একই মূল্যে একই আইটেম বিক্রি করছে কিনা তা দেখতেও দেখুন। " ডেস্কটপ কম্পিউটার বলে। অফিস-আদালত, শিক্ষা প্রতিষ্ঠান এবং বিভিন্ন ব্যবসা প্রতিষ্ঠানে এটির ব্যাপক ব্যবহার হচ্ছে।\n"রাশিয়া যুব পরিবেশে স্বেচ্ছাসেবক কার্যক্রম গঠন" তারা স্থায়ী হয়। দালালের যে আপনি নির্বাচন আনুগত্য কর এবং নিয়ম নিয়ন্ত্রণ একটি নির্দিষ্ট সেট অনুসরণ করতে হবে। এই নিয়মগুলি ব্যবসায়ী, এবং বিশেষ সরকারী সংস্থা দ্বারা নয় প্রণীত হয়।


আমাজনে মিলল বিশ্বের সবচেয়ে বড় সাপ! - Share Barta 24\nআমাজনে মিলল বিশ্বের সবচেয়ে বড় সাপ!\nশেয়ারবার্তা ২৪ ডটকম, ঢাকা: বিশাল আকৃতির সাপ অ্যানাকোন্ডা নিয়ে মানুষের আগ্রহের অন্ত নেই। কিন্তু বিশ্বের সবচেয়ে বড় অ্যানাকোন্ডার বসবাস কোথায়? আন্তর্জাতিক সংবাদমাধ্যম বিবিসি দিল সেই জবাব। আমাজন জঙ্গলে বিশ্বের ‘সবচেয়ে বড়’ অ্যানাকোন্ডার সন্ধান পাওয়া গেছে।\nডেইলি মেইল জানিয়েছে, ইকুয়েডরে এই জঙ্গলে সন্ধান পাওয়া ১৭ ফুট দৈর্ঘ্যের এই দৈত্যাকৃতির সাপটি শিকারের সময় ধারণকৃত দৃশ্য দিয়ে তৈরি হয়েছে ‘উপজাতি, শিকারী ও আমি’ নামে তিন পর্বের একটি প্রামাণ্যচিত্র। গর্ডন বুকাননের উপস্থাপনায় বিবিসি টেলিভিশনের প্রামাণ্যচিত্রটি শুরু হবে আগামী রোববার রাত ৯টায়।\nপ্রথম পর্বে দেখানো হবে, গর্ডন কীভাবে ইকোয়েডরের প্রত্যন্ত এলাকায় একটি ওয়াওরানি উপজাতি পরিবারের সঙ্গে সখ্যতা গড়েন এবং এরপর তাঁদের সঙ্গে অ্যানাকোন্ডা শিকারের জন্য গভীর জঙ্গলে যান।\nঅ্যানাকোন্ডা হচ্ছে আমাজনের সবচেয়ে ভয়ঙ্কর প্রাণী। কিন্তু ওয়াওরানি উপজাতিদের বিশ্বাস, এই সাপ তাদের আধ্যাত্মিক ক্ষমতা দিয়ে থাকে। তাই তারা অ্যানাকোন্ডা শিকার করেন। তেলের জন্য ভূমিহারা এ উপজাতি গোষ্ঠীর অ্যানাকোন্ডা শিকারের পিছনে অবশ্য বৈজ্ঞানিক কারণও রয়েছে। তেল দূষণের প্রভাব জানতে বিজ্ঞানীরা অ্যানাকোন্ডাকে পরীক্ষা করছে।\nট্যাগ আমাজন বড় বিশ্বের সাপ\nমঙ্গলবার (সকাল ৯:০৭)


মানুষের জীবনে তার ভালো ব্যবহারের বা ভালো কাজের অন্যের স্বীকৃতিস্বরূপ প্রশংসা কতটা প্রয়োজন?\nভালো ব্যবহার আর ভালো কাজের স্বীকৃতি মানুষকে আরো ভালো ব্যবহার আর ভালো কাজ করতে উৎসাহ উদ্দীপনা যে পরিমানে জোগাতে পারে তা বোধ হয় অন্য কোনো মাধ্যমেই সম্ভব নয়...... আর আমা ... বিস্তারিত>>\nউত্তরটি দিয়েছে -\n*মুক্তিযুদ্ধেরসিনেমা* হাঙর নদী গ্রেনেড, ওরা ১১ জন,,, আমার দেখা মুক্তিযুদ্ধের শ্রেষ্ঠ সিনেমা:)(জোস)\n* সামান্য চিনি ও ... বিস্তারিত>>\nকোর্ট মেরেজের মাধ্যমে আমি বিবাহ করেছিলাম ২বৎসর আগে,কিন্তুু রেজিষ্টি করিনি আর কোর্ট মেরেজের আসল কাগজটাও নেই,আমাদের মাজে সম্পর্ক ভালো যাচ্ছেনা, আমার বিরুদ্ধে কি মামলা করে দেনমোহর আদায় করতে পারবে\nকোর্ট ম্যারেজ সম্পর্কে অনেকেই অজ্ঞ। কোর্ট ম্যারেজ সম্পর্কে সঠিক তথ্য না জানার কারণে পরবর্তী সময়ে অনেক আইনি ঝামেলার মধ্যেও পড়তে হয়। অনেক সময় প্রেমিক-প্রেমিকা আদালতপাড়ায় আইনজীব ... বিস্তারিত>>\nকোর্ট ম্যারিজ বলতে আইনে কিছু নেই - প্যাডের মতামত চাই!\nপ্রশ্নটি শেয়ার করেছে -\n"Corporate Grooming" (মানিয়ে নেয়া) বলতে কি বুঝায় এবং কোন কোন বিষয়গুলো মনে রাখতে হবে - বিস্তারিত জানতে চাই!\nআপনার শিক্ষা জীবনের একটি স্বরণীয় ঘটনা যা আপনাকে আজও আনন্দ/কষ্ট দেয় - এমন কিছু কি ঘটেছে --- আমাদের সাথে শেয়ার করবেন???\nকোন বিশেষ কাজের প্রতি দীর্ঘক্ষণ মনোযোগ রাখতে কি কি পদ্ধতি অবলম্বন করা যেতে পারে? -- সবার থেকে জানতে চাচ্ছি!\nএকটি দেশের বিরোধী দলের আদর্শ কি হওয়া উচিত দেশের কল্যাণার্থে? আমাদের দেশের বিরোধী রাজনৈতিক দোল কি কোন অবদান রাখছে দেশের কল্যানে???\nপ্রশ্নপত্র ফাঁস রোধকল্পে ২টা ব্যবস্থা গৃহীত হচ্ছে: এমসিকিউ পদ্ধতি তুলে দেয়া হচ্ছে এবং প্রশ্নপত্র ফাঁস ধরিয়ে দেয়ার জন্য সরকার ৫ লক্ষ টাকা পুরস্কার ঘোষণাও করেছে! প্রশ্নপত্র ফাঁস বন্ধ করতে সরকারের গৃহীত বাবস্থাদুটো কতটা কার্যকর হবে বলে আপনার ধারণা???\nম্যাজিস্ট্রেট : ২০ টাকা পকেট মারার জন্য তোমাকে একশ টাকা জরিমানা দেওয়া হল। পকেটমার : আমার কাছে মাত্র ২০ টাকা আছে, স্যার। বাকি টাকা এক্ষুনি এনে দিতে পারি, কিন্তু কিছুক্ষণের জন্য ছাড়তে হবে। Cool(শয়তানিহাসি)(শয়তানিহাসি)\nনার্সারী থেকে অষ্টম শ্রেণী পর্যন্ত নতুন প্রতিস্ঠিতব্য একটি স্কুলের জন্য অর্থপূর্ণ কিছু সুন্দর নাম চাই?\nপ্রশ্নটি করেছে -\nবঙ্গসুন্দরী গীতিকাব্য এর রচয়িতা কে?\nশিশুদের রোবটে হাতেখড়ি\nএকঝাঁক শিশুদের রোবটে হাতেখড়ি হলো। তারা নিজ হাতে রোবট বানিয়ে অন্যদের তাক লাগিয়ে দিল। শিশুদের রোবোটিক্সে আগ্রহী করে তুলতে গতকাল...


মা-বোনদের জন্য জরুরী পোষ্ট : জেনে নিন, সিজার এড়ানো সম্ভব কী নিয়ম মেনে চললে? - NewsLive24\nতবে সিজার- এর কিছু পার্শ্বপ্রতিক্রিয়া রয়েছে। রয়েছে নানা ক্ষতিকর দিক। শুধু প্রসবকালীন সময়েই নয়, সিজারের মাধ্যমে সন্তান প্রসব করলে সারা জীবন একজন মাকে এসব পার্শ্বপ্রতিক্রিয়ায় ভুগতে হয়। মায়ের স্বাস্থ্যের জন্যও সিজার ঝুঁকিপূর্ণ। তাই কী কী নিয়ম মেনে চললে সিজার এড়ানো সম্ভব একুশে টেলিভিশন অনলাইন পাঠকদের জন্য আমরা আজকে তা নিয়ে আলাপ করবো।\nপ্রথমত, এখনকার মেয়েদের সহ্য ক্ষমতা একেবারেই কমে গেছে। তারা এখন নরমাল ডেলিভারীর কথা চিন্তা করতে পারেনা। তারা ব্যথাটা নেওয়ার কথা চিন্তা করতে পারেনা। আগে মেয়েদের মধ্যে একটা প্রেরণা ছিল যে, আমাকে ব্যাথাটা মেনে নিতে হবে। ঘরেই ডেলিভারী করাতে হবে। ফলে তারা সিজারমুখী হতো না। অর্থাৎ মানসিক একটা প্রস্তুতি ছিল। যেটা এখনকার অধিকাংশ মেয়েদের নেই। দ্বিতীয়ত, এখন অনেক সহজে হাসপাতাল, ডাক্তার ও যাবতীয় স্বাস্থ্যসেবা পাওয়া যায়। মাত্র তিনদিন হাসপাতাল থেকে সিজার রোগী বাসায় ফিরে যেতে পারছে। ফলে তারা এটাকে খুব ভয়ানক বা জটিল মনে করছে না।\nতৃতীয়ত, ডাক্তার হিসেবে আমি বলব গর্ভধারণের শুরু থেকেই তার খাওয়া দাওয়া, চলা ফেরা এমন হতে হবে যাতে তার নরমাল ডেলিভারী নিশ্চিত করা সম্ভব হয়। যেমন: গর্ভাবস্থায় অতিরিক্ত শর্করা জাতীয় খাবার, অতিরিক্ত চিনি, অতিরিক্ত জাঙ্ক ফুড বা ফার্স্টফুড এগুলো না খাওয়া ভাল। এগুলোতে তার ওজন বাড়বে। ফলে সাত- আট মাসের সময় ডায়াবেটিস, প্রেসার এ জাতীয় সমস্যাগুলোর মুখোমুখি হবে। চতুর্থত, সারাদিন শুয়ে বসে থাকার অভ্যাস যদি কারো থাকে তা প্রত্যাহার করতে হবে। অনেকে গর্ভধারন করার সাথে সাথে চাকরি, ব্যবসা, পড়াশুনা, কাজ কর্ম সব বাদ দিয়ে সারাদিন শুয়ে বসে থাকে। এর ফলে অসুখ বিসুখের প্রবণতা বাড়বে। তা না করে তিনি যদি সবসময় স্বাভাবিক কাজকর্মের ভেতরে থাকে তাহলে প্রসবকালীন সময়ে জটিলতা এড়িয়ে স্বাভাবিক প্রসব সম্ভব।\nষষ্ঠত, অনেকে আমাকে বলেন, প্রথম বাচ্চাটা আমি শখ করে সিজার করেছিলাম। এখন আমাকে স্বাভাবিক প্রসবের ব্যবস্থা করে দিন। আমি বলব, এই কাজ (শখ) কখনো করবেন না। প্রথম ডেলিভারীর পরিকল্পনা যখন করবেন তখন এমন ডাক্তারের শরণাপন্ন হোন বা ডাক্তারের সাথে পরামর্শ করুন, স্বাভাবিক প্রসব (নরমাল ডেলিভারী) সম্ভব কিনা। এমন ডাক্তার খুঁজে বের করুন যিনি অন্তত স্বাভাবিক প্রসবের চেষ্টা করবেন। যার প্রথম সন্তানটি স্বাভাবিক প্রসবে হয়, তার পরবর্তী সন্তান খুব সহজেই স্বাভাবিক ভাবে হয়। তাই প্রথম সন্তানের বেলায় সিজার এড়ানোটা পরবর্তীতে সিজার এড়ানোর ক্ষেত্রে বড় ভূমিকা রাখে। লেখক: ডা. কাজী ফয়েজা আক্তার (এমবিবিএস, এফআরসিপিএস, এমসিপিএস)। কনসালটেন্ট, ইমপালস হাসপাতাল। গাইনী ও প্রসূতি রোগ বিশেষজ্ঞ। উৎস: একুশে টেলিভিশন।\n← মোদির সঙ্গে থেকে পশ্চিমবঙ্গকে দুর্নীতিমুক্ত করব : শ্রাবন্তী\nবাংলাদেশ-ভুটানের দ্বিপক্ষীয় সম্পর্ক অত্যন্ত চমৎকার : রাষ্ট্রপতি →


দীর্ঘ ১৬ বছর পরে ঐশ্বর্যর মুখে সলমনের নাম, কী জানাচ্ছেন প্রাক্তনকে নিয়ে নায়িকা?\nওয়েবডেস্ক: এক যুগেরও বেশি হয়ে গেল সম্পর্ক ভেঙেছে ওঁদের! সেই ২০০২ সালে! এক যুগ বলতে যদি ১২ বছর ধরতে হয়, তা হলে তাঁরা মুখোমুখি প্রায় দেড় যুগের দূরত্বের! এত বছর পরেও কি কোনো মনোমালিন্য থাকার কথা? না কি প্রাক্তনকে ভুলে যাওয়া এতই সহজ? Loading videos… আরও পড়ুন: দু’জনে দেখা হল, সলমন খানের সামনে নাচলেন ঐশ্বর্য […]\nওয়েবডেস্ক: এক যুগেরও বেশি হয়ে গেল সম্পর্ক ভেঙেছে ওঁদের! সেই ২০০২ সালে! এক যুগ বলতে যদি ১২ বছর ধরতে হয়, তা হলে তাঁরা মুখোমুখি প্রায় দেড় যুগের দূরত্বের!\nএত বছর পরেও কি কোনো মনোমালিন্য থাকার কথা? না কি প্রাক্তনকে ভুলে যাওয়া এতই সহজ?\nআরও পড়ুন: দু’জনে দেখা হল, সলমন খানের সামনে নাচলেন ঐশ্বর্য রাই বচ্চন!\nদুই প্রশ্নের উত্তরই যে ‘না’-এর ঘরে এসে পড়ছে, তার প্রমাণ সপ্তাহ দুয়েক আগের এক ভাইরাল ভিডিওয় সলমন খানের অভিব্যক্তি। অনিল কাপুর যখন সলমনের ‘দশ কা দম’ অনুষ্ঠানে নতুন ছবি ‘ফ্যানি খান’-এর প্রচার করতে এলেন, তখন সেখানে দেখানো হয়েছিল ঐশ্বর্য রাই বচ্চনের ‘মহব্বত’ গানটা! ভিডিওটা দেখলে বুঝবেন- ওই সময়টায় এক বারের জন্যও চোখের পাতা পড়েনি সলমনের, পর্দা থেকে চোখও সরাননি তিনি!\nএই ঘটনার পরেই এ বার বচ্চন-বউমার বিবৃতিতে উঠে এল সলমন খানের নাম! মজার ব্যাপার, সম্পর্ক ভাঙার পরে, অভিষেক বচ্চনকে বিয়ের পরে ঐশ্বর্য কোনো দিন তাঁর বিবৃতিতে সলমনের নাম নেননি! কিন্তু এ বার নিলেন!\nতা, কোন প্রসঙ্গে ঠিক কী বললেন তিনি?\nসম্প্রতি এক সাক্ষাৎকারে নায়িকা জানিয়েছেন ‘জোশ’ ছবিটার আসল কাস্টিংয়ের কথা! যা হওয়ার কথা ছিল, কিন্তু আদতে হয়নি!\n“যত দূর শুনেছিলাম, শাহরুখ খানের চরিত্রটা আগে করার কথা ছিল সলমন খানের। আর চন্দ্রচূড় সিংয়ের চরিত্রটা আমির খানের! শেষ পর্যন্ত দুই ক্ষেত্রেই অভিনেতার বদল ঘটে! তবে শার্লি চরিত্রটার ক্ষেত্রে আমিই ছিলাম একমাত্র পছন্দ, ওটার বদল হয়নি”, সহাস্য বিবৃতি ঐশ্বর্যর!\nকী বুঝছেন বলুন তো? এই যে সলমনের সঙ্গে একটা ছবি করা হয়নি, সেই প্রসঙ্গ তুলে, তার পরে কি দু’জনের নতুন ছবির কথা ঘোষণা করা হবে?\nনিকের কনসার্টে প্রিয়াঙ্কার উদ্দাম নাচ, পার্টিতে চুমু, দেখুন সিঙ্গাপুর সফরের ভাইরাল ভিডিও


বিরাট কিংবা ধোনি নয়, বরং বিশ্বের এই দুর্দান্ত ক্রিকেটার KL রাহুলের রোলমডেল\nসাধারণ মানুষ হোক কিংবা সেলিব্রিটি প্রত্যেক মানুষের জীবনে একজন রোল মডেল থাকে। ব্যতিক্রম নয় ক্রিকেটাররাও। আজ যে সমস্ত ক্রিকেটাররা বড় বড় নামে পরিণত হয়েছে তাদের জীবনেও রয়েছে কোন না কোন রোল মডেল। এই মুহূর্তে ভারতীয় ক্রিকেটের অন্যতম সেরা ব্যাটসম্যান কে এল রাহুল। রাহুলেরও রয়েছে রোল মডেল।\n‘ব্রেকফাস্ট উইথ চ্যাম্পিয়নস’ নামে একটি অনুষ্ঠানে ভারতীয় ক্রিকেটার কে এল রাহুল যোগদান করেছিলেন। সেখানে তাকে প্রশ্ন করা হয়েছিল ক্রিকেটারদের মধ্যে কে তার রোল মডেল? প্রথমে এই প্রশ্নের জবাব এড়িয়ে যাওয়ার চেষ্টা করলেও শেষ পর্যন্ত সোজাসুজি এই প্রশ্নের জবাব দিয়েছিলেন কে এল রাহুল।\nকে এল রাহুল জানিয়েছিলেন, “আমি যখন প্রথমবার RCB-তে আসি, এটি একটি দারুন মুহূর্ত ছিল। আমার প্রথম বছর আমি মনে করি বিরাট কোহলি, ক্রিস গেইল, জহির খান, এবং এবি সবাই খুব ভালোবেসে ছিল। আর এবি আমার প্রিয় খেলোয়াড় ছিলেন। তিনি এখনও আমার প্রিয় খেলোয়াড়দের মধ্যে একজন। আমি সবসময় তার ভিডিও দেখি।”\nবছরের শেষে বিশেষ চমক, ‘লাভ ম্যারেজ’ সেরে ফেললেন অঙ্কুশ-ঐন্দ্রিলা! ভাইরাল ভিডিও\nটুর্নামেন্ট শুরুর আগেই ধাক্কা, নাইট শিবির থেকে ছিটকে গেলেন তারকা ক্রিকেটার\nআইসোলেশনে ছাড়! মর্গ্যান-কামিন্সদের শুরু থেকেই পাবে কেকেআর\n‘রেহা চক্রবর্তীরা বাধ্য করতেন ড্রাগস নেওয়ার জন্য’, বিস্ফোরক মন্তব্য সুশান্তের প্রাক্তন ম্যানেজারের


হিন্দু বিয়েতে সাত পাঁকের আর প্রয়োজন নেই! – আওয়ার নিউজ\nহিন্দু বিয়েতে সাত পাঁকের আর প্রয়োজন নেই!\nহিন্দু বিয়ের রীতিতে সাত পাঁকে ঘুরা এবং বর কোণের সিতিতে সিঁদুর লাগিয়ে দেয় বলে আমরা সকলে জেনে আসছি। কিন্তু এই প্রথার পরিবর্তন হতে চলেছে। আমাদের পার্শ্ববর্তী দেশ ভারত মূলত একটি হিন্দু রাষ্ট্র। কিন্তু সেখানেই হিন্দু বিয়ের প্রথায় সাত পাঁকের প্রয়োজন নেই বলে অধ্যাদেশ দিয়েছে আদালত।\nপ্রায় ৫০ বছর এর কিছু আগে তামিল নাড়ুতে ১৯৬৮ সালে মাদ্রাজের উচ্চ আদালতের জজ বলেছিলেন, হিন্দু বিয়ের জন্য পণ্ডিতের প্রয়োজন নেই এবং সাত পাঁকেরও প্রয়োজন নেই। এতে করে তারা বিয়ের সময় কমাতে চেয়েছিলেন।\nভারতের বিভিন্ন প্রদেশে বিভিন্ন ধরণের নিয়মে বিবাহ সম্পাদন করা হয়। তাই বিয়েকে সাধারণ ও সময় কমানোর জন্য তারা এমন একটি বিয়ের রীতি তৈরি করতে চেয়েছেন যা সকল প্রদেশের সকলের নিকট পরিগণিত হয়।\nআদালতের দায়িত্বরত দুইজন ম্যাজিস্ট্রেট সাঞ্জে কিশান কউল এবং টিএস শিভাগনানাম রায়ে বলেছেন, হিন্দু ধর্মের মাঝে অনেক বহুত্ববাদী রয়েছে যার ফলে বিভিন্ন এলাকায় বিভিন্ন রীতিতে বিয়ে সপাদন করা হয়। নানা এলাকার ঐতিহ্যগত কারণে বিভিন্ন পোশাকে ও নিয়মে বিয়ের অস্তিত্ব রয়েছে।\nতবে তামিল নাড়ু থেকে একটি বিশেষ ধরণের বিয়ের রীতিকে সর্বোপরি প্রাধান্য দেয়া হয়েছে। এই বিয়ের নাম হল ‘সুয়ামারিয়াথাই’। অর্ধ-শতাব্দী ধরে পরীক্ষা করার পর এই বিশেষ ধরণের বিয়েকে দাড় করানো হয়েছে।–সূত্র: ইন্ডিয়া টাইম্‌স।\nআন্তর্জাতিক Comments Off on হিন্দু বিয়েতে সাত পাঁকের আর প্রয়োজন নেই! সংবাদটি প্রিন্ট করুন\n« জিবিকার জন্য মেয়ের দৃষ্টিতে অন্ধ বাবার অনিশ্চিত পথ চলা (পূর্বের সংবাদ)\n(পরের সংবাদ) সন্তানের মাদকাসক্তি লুকানোর পরিণতি »


বইমেলায় ‘এক কিশোরীর যুদ্ধযাত্রা’ – চ্যানেল আই অনলাইন\n- চিররঞ্জন সরকার 25 February, 2019 21:42\n‘‘…বড় নদী এড়িয়ে ছোট ছোট নদী দিয়ে বরিশাল থেকে লঞ্চ যাচ্ছে বিক্রমপুর। রাতের আঁধারে প্রায় কিছুই দেখা যায় না। দাদা বলল, সারেঙ বলেছে বড় নদীতে বিপদ হতে পারে তাই ভিতর দিয়ে, ছোট নদী দিয়ে যাচ্ছে। আশ্চর্য, আজো মনে পড়ে সে রাতে আমরা দুপাশের গ্রামগুলোতে একটাও আলো দেখিনি, কোনো শব্দ শুনিনি। সব নিশ্চুপ। সে নিকষ কালো রাতে ঘুমন্ত গ্রামগুলোর পাশে কালো নদীতে শুধু জলের যাত্রার শব্দ আর দূর আকাশের নিষ্প্রভ তারাগুলোই কেবল আমাদের অস্তিত্ব মনে করিয়ে দিয়েছিল (পৃষ্ঠা ১৩)।’’\nআমাদের মুক্তিযুদ্ধ নিয়ে অনেক ধরনের বই রচিত হয়েছে। প্রত্যক্ষ যুদ্ধের অভিজ্ঞতা, মুক্তিযুদ্ধের তাত্ত্বিক বিশ্লেষণ, পরিসংখ্যান, নানা বয়সী নারী-পুরুষের অসংখ্য আত্মজীবনীও রচিত হয়েছে। কিন্তু মুক্তিযুদ্ধকালে একজন কিশোরীর দেশত্যাগের অভিজ্ঞতা, সেই সময়ের চিত্র এর আগে খুব একটা লেখা হয়নি। ‘এক কিশোরীর যুদ্ধযাত্রা’ সেই দৃষ্টিকোণ থেকে একেবারেই অভিনব এবং মুক্তিযুদ্ধ ভিত্তিক সাহিত্যের তালিকায় নিঃসন্দেহে এক গুরুত্বপূর্ণ সংযোজন।\nআগে ভাবতাম শুধু অস্ত্র হাতে যুদ্ধ করলেই সে মুক্তিযোদ্ধা। কিন্তু যুদ্ধশেষে প্রায় পঁয়তাল্লিশ বছর পরে শুনলাম মুক্তিযোদ্ধাদের সেবা করলেও সে মুক্তিযোদ্ধা। সেই থেকে নিজেকে মুক্তিযোদ্ধা ভেবে মনে মনে সুখ পাই। এ সুখেরও এক অন্যরকম আনন্দ আছে (পৃষ্ঠা ৬৪)।\nআমাদের জন্যও এ অনুভূতি পাঠ একটা বিরল আনন্দ। মুক্তিযুদ্ধ আমাদের জন্য যেমন গর্বের, তেমনি বেদনা বিধুর। মুক্তিযুদ্ধ ছিল সর্বজনীন। নারী-পুরুষ, ধর্ম-মত নির্বিশেষে সকল পেশার সকল বয়সের মানুষ এই যুদ্ধে অংশগ্রহণ করেছেন। এই যুদ্ধে যেমন অংশগ্রহণ করেছেন ৫৫ বছরের বৃদ্ধ তেমনি অংশগ্রহণ করেছেন ১২-১৩ বছরের কিশোরী। এমনই এক কিশোরীর আত্মকথাই উঠে এসেছে ‘এক কিশোরীর যুদ্ধযাত্রা’ বইয়ে।\nযে বয়সে খেলাধুলা-লেখাপড়া করে সময় সময় কাটানোর কথা, সেই বয়সে একজন কিশোরী দেশান্তরী হয়েছেন। হাজারো বাধাবিপত্তি পেরিয়ে প্রতিবেশী দেশ ভারতের অঙ্গরাজ্য ত্রিপুরার রাজধানী আগরতলায় গিয়ে উপস্থিত হয়েছেন। সেখানে অনেক ত্যাগ-তিতিক্ষার পর বাংলাদেশের মুক্তিযোদ্ধাদের সেবা-শুশ্রূষার দায়িত্ব পালন করেছেন।\n‘‘….১৯৫০-এর দাঙ্গার কথা আমরা ছোটবেলায় জানতাম না, ১৯৬৪ দাঙ্গা বা ৬৫ সালের ভারত-পাকিস্তান যুদ্ধের কথা এবং সে সময়টাও আমার মনে কোনো রেখাপাত করেনা। কিন্তু মায়ের পাংশু মুখখানি আজো মনে পড়ে। প্রায়ই রাতে দূরের গ্রামগুলোতে চেঁচাচেচি, চিৎকার, নারায়ে তকবির আল্লাহু আকবর শ্লোগান শুনেছি। মা-বাবার আতঙ্ক, চিন্তা, কথোপকথন শুনে ধীরে ধীরে বুঝেছি হিন্দুরা সে সময় পূর্ববঙ্গে নীলবর্ণ শৃগালে পরিণত হয়েছিল। তারই ধারাবাহিকতায় ১৯৯৬-৬৯ সময়কালে বিক্রমপুরের আমাদের গ্রামে মৃত্যুর দূত যেন দোরগোড়ায় এসে হানা দিত, প্রতিরাত প্রতিদিন।\nশেষপর্যন্ত জীবন বাঁচাতে আমরা বাঘিয়া গ্রামের বাড়ি ফেলে দেশ ত্যাগ করি (পৃষ্ঠা ১৮)।’’\nমুক্তিযুদ্ধ শুরুর ভয়াল দিনগুলোর অভিজ্ঞতা এবং দেশত্যাগের অভিজ্ঞতা যেন ১৩ বছরের এই কিশোরীকে একজন পরিণত মানুষে করেছিল। সেই কিশোরী নিজেই বলেছেন, ‘‘….এখন বুঝি, যুদ্ধ মানুষকে পরিণত করে তোলে। …মনে হচ্ছিল আমি যেন হঠাৎ করে একটু বড় হয়ে গিয়েছি (পৃষ্ঠা ২২)।’’\nসহজ-সরল বর্ণনায় নিজের চোখে দেখা মুক্তিযুদ্ধের সময়টাকে তিনি নিপুণভাবে ফুটিয়ে তুলেছেন। টুকরো টুকরো গল্প বা ঘটনাগুলো আমাদের একাত্তরের বিভীষিকাময় দিনগুলোতে নিয়ে যায়। মূর্ত হয়ে উঠে সেই সময়। ‘‘…খাওয়া শেষ হওয়ার পর বারান্দা, উঠান, এখানে সেখানে সকলে বসে আছে। এমন সময় সহায়ক সুধীরবাবুর আগমন। তিনি এসে বয়স্ক মানুষদের ডেকে বললেন-সর্বনাশ হয়ে গেছে। যে বর্ডার দিয়ে আপনাদের নিয়ে যাব ভেবেছিলাম সেই বর্ডারে পাক বাহিনীর পতাকা উড়ছে।\nআমরাও শুনলাম। আমরা নির্বাক (পৃষ্ঠা ৩০)।\n‘‘….হঠাৎ একটা চাপা কোলাহল শুনে সবাই জেগে উঠি, দেখি আর একদল শরণার্থী এসেছে। এরা প্রায় ত্রিশ-পঁয়ত্রিশ জন। লক্ষ্য করে দেখি ওদের মধ্যে তিনটি মেয়ের গায়ে কালি মাখা, কথায় কথায় জানলাম মেয়ে তিনটি কাকাতো-জ্যাঠাতো বোন। শুনলাম, তারা অপূর্ব সুন্দরী বলে কালি মেখে কুৎসিৎ বানানো হয়েছে। দেখে খুব মজা পেলাম (পৃষ্ঠা ৩২)।\n…..আমি একফাঁকে দেখলাম বৌদির পেছন পেছন মাটিতে লক্ষ্মীর পায়ের মত রক্তের পদচিহ্ন পড়ছে। কি দুর্ভাগ্য, যে সময় মায়ের বিশ্রাম করার কথা, সে সময় অন্ধকারে গ্রামের মেঠা পথে দুই সদ্যজাত শিশু নিয়ে প্রাণপণ হাঁটতে হচ্ছে। …প্রায় তিন কিলোমিটার হাঁটার পরে বোঝা গেল, ছেলেটি মারা গেছ। ছেলেটি সুবলদা কোলে ছিল, হয়তো হাঁটার সময় তিনি বে-খেয়ালে বাচ্চাটিকে বেশি চেপে ধরেছিলেন তখনই মারা গেছে। মেয়েটি বেঁচে রইল। অকালমৃত ছেলে শিশুটিকে কাঁথা জড়িয়ে পথেই ফেলে দিয়ে যেতে হলো।এর নাম যুদ্ধ! হায় পাকিস্তান! হায় দেশত্যাগ (পৃষ্ঠা ৩৩)!\nঅনেক ত্যাগ-তিতিক্ষা আর সীমাহীন দুর্ভোগ শেষে ত্রিপুরায় পৌঁছে নানা বিড়ম্বনা শেষে এই কিশোরী যোদ্ধাদের সেবা-শুশ্রুষার সুযোগ পায়। শুরু হয় তার অন্য যুদ্ধযাত্রা। তেমন কোনো প্রশিক্ষণ ছিল না। ছিল অদম্য সাহস আর ইচ্ছাশক্তি। সেবা আর ভালোবাসা দিয়ে সে সুস্থ করে তুলেছেন আহত মুক্তিযোদ্ধাদের।\nএকজন কিশোরীর দৃষ্টিতে মুক্তিযুদ্ধ দেখার অভিজ্ঞতার জন্যই এ বইটি বিশেষ গুরুত্বপূর্ণ। সেই সময়ের অনেক স্মৃতি, অনেক কথা, অনেক অভিজ্ঞতা যা মুক্তিযুদ্ধের কোনো ইতিহাসে স্থান পায়নি। তেমন কিছু অভিজ্ঞতার চিত্র তিনি তুলে ধরেছেন তাঁর বইতে। শুধু আন্দোলন সংগ্রাম আর যুদ্ধের কথা নয়, তাঁর লেখনীতে উঠে এসেছে তৎকালীন সময়ের চিত্র। সামাজিক অর্থনৈতিক চিত্র। বিপদের সময় আত্মীয়-পরিজনও যে কতটা কঠোর ও নির্মম হতে পারে সে চিত্রও আমরা পাই এই বইয়ে। শরণার্থী জীবনের এ এক অনন্য দলিল।\nঅরাজনৈতিক ব্যক্তিদের একাত্তরের স্মৃতিচারণ নিয়ে লেখা বইগুলো তথ্য নিষ্ঠ থাকে। একাত্তর নিয়ে এরকম স্মৃতিচারণমূলক বইয়ের সংখ্যা খুবই কম। বিশেষ করে একজন কিশোরীর যুদ্ধকালীন অভিজ্ঞতার বর্ণনা আরও কম। এরকম অভিজ্ঞতাগুলো আমাদের ইতিহাসের অমূল্য সম্পদ।\nলেখক: কৃষ্ণা চট্টোপাধ্যায়\nপ্রকাশক: বোধি প্রকাশালয় (তক্ষশিলার প্রকাশনা বিভাগ)\nএক কিশোরীর যুদ্ধযাত্রাকৃষ্ণা চট্টোপাধ্যায়বোধি প্রকাশালয়মুক্তিযুদ্ধ\nখেলনা পিস্তল আর ভুয়া বোমা নিয়ে যাত্রী কীভাবে উড়োজাহাজে?\nযুদ্ধদিনের স্মৃতি নিয়ে মহাকাব্যিক গ্রন্থ ‘গেরিলা থেকে সম্মুখযুদ্ধে’\nবঙ্গবন্ধুর নির্দেশেই মুক্তিযুদ্ধ করেছে মানুষ: সংস্কৃতিমন্ত্রী\nসংবাদপত্র মুক্তিযুদ্ধে কেমন ভূমিকা রেখেছিলো\nযুদ্ধদিনের স্মৃতি নিয়ে মহাকাব্যিক গ্রন্থ ‘গেরিলা থেকে…\nবঙ্গবন্ধুর নির্দেশেই মুক্তিযুদ্ধ করেছে মানুষ:…


সাকিবের চোট নিয়ে যা বললো টিম ম্যানেজমেন্ট | বিডি৩৬০নিউজ\nসাকিবের চোট নিয়ে যা বললো টিম ম্যানেজমেন্ট\nস্পোর্টস ডেস্ক | আপডেট: ১০:২১ এএম, ১৬ মে ২০১৯\nগতকাল আয়ারল্যান্ডের বিপক্ষে হেসেখেলেই জয় পায় বাংলাদেশ। আয়ারল্যান্ডের দেওয়া ২৯২ রানের মোটামুটি বড় টার্গেটকে একদম উড়িয়ে দিলেন তামিম, লিটন, সাকিবরা। গতকালকের ম্যাচে বাংলাদেশ ৬ উইকেটে জয় নিয়ে মাঠা ছাড়ে টাইগাররা।\nতবে এই জয়ের পরেও কিছুটা দুঃশ্চিন্তায় আছে বাংলাদেশ। গতকালকের ম্যাচে ইঞ্জুরিতে পড়ে অলরাউন্ডার সাকিব আল হাসান। হাফসেঞ্চুরি করার পথে পুল করতে গিয়ে বাঁ পাশের পাঁজরে ব্যাথা অনুভব করেছিলেন সাকিব। পরে নিজে থেকে রিটায়ার্ড হার্ট হয়ে মাঠ ছেড়েছিলেন।\nযদিও তার এই চোট গুরুতর নয় বলেই অনুমান করা হচ্ছে। তবে সাকিবের এই চোট বাংলাদেশ দল ও সমর্থকদের কপালে এনে দিয়েছে দুশ্চিন্তার ভাঁজ। ধারণা করা হচ্ছে, তার এই চোটটি সাইড স্ট্রেইন। সাইড স্ট্রেইন হয়ে থাকলে এই চোট সেরে ওঠার জন্য খুব বেশি সময় লাগার কথা নয়। তবে টিম ম্যানেজমেন্টের আনুষ্ঠানিক ঘোষণার আগ পর্যন্ত নিশ্চিত করে বলা যাচ্ছে না কিছুই।\nম্যাচে বাংলাদেশের ইনিংসের ৩৬তম ওভারে ব্যাট করার সময় হঠাৎ ব্যথা অনুভব করলে মাটিতে শুয়ে পড়েন সাকিব। সাথে সাথে মাঠে প্রবেশ করেন টাইগারদের ফিজিও থিহান চন্দ্রমোহন। ফিজিওর শুশ্রূষায় খানিক পর সাকিব উঠে দাঁড়ান এবং আবারো ব্যাটিং শুরু করেন।\nতবে পরের ওভারে অর্ধ-শতক পূর্ণ করার পর মাঠ ছেড়ে চলে যান সাকিব। পরবর্তীতে জানা যায়, অকস্মাৎ আবির্ভূত এই চোটের পর ঝুঁকি এড়াতেই রিটায়ার্ড হার্ট হয়ে মাঠ ছাড়ার সিদ্ধান্ত নেন তিনি।\nযদিও সাকিবের এই চোটের ধরন ‘গুরুতর’ নয়। টিম ম্যানেজমেন্ট সূত্রে পাওয়া তথ্য অনুযায়ী, সাকিবের এই চোট গুরুতর নয় বলেই প্রত্যাশা করছেন ফিজিও ও টিম ম্যানেজমেন্টের সদস্যরা। বৃহস্পতিবার (১৬ মে) সাকিবের চোট নিরীক্ষার পরই বোঝা যাবে, পুরো ফিট হয়ে উঠতে টাইগার সহ-অধিনায়কের কতটুকু সময় লাগবে। তার আগ পর্যন্ত সাকিবকে ফাইনাল ম্যাচে পাওয়া নিয়ে শঙ্কা একটু হলেও থাকছে।\nটস জিতলো বাংলাদেশ, ফাইনালের আগে আরেক ফাইনাল\nত্রিদেশীয় সিরিজের গ্রুপ পর্বের শেষ ম্যাচে আজ মুখোমুখি হচ্ছে বাংলাদেশ এবং আফগানিস্তান। টানা তিন ম্যাচে হেরে ইতিমধ্যেই বাদ পড়েছে জিম্বাবুয়ে।\tবিস্তারিত পড়ুন\nনিঃসন্দেহে বাংলাদেশ ক্রিকেটের একজন কিংবদন্তি খেলোয়াড় মাশরাফি বিন মর্তুজা। দলের খারাপ সময় ভালো সময় দেখেছেন নিজের চোখে, হাল ধরেছিলেন অনেকবার।\tবিস্তারিত পড়ুন\nছন্দে বাংলাদেশ, অনন্য মাইলফলকে মুস্তাফিজ\nসেই জিম্বাবুয়েকে দিয়েই জয়ের ধারায় ফিরল বাংলাদেশ। তবে এই জয়টি একটু ভিন্নভাবে দেখা যেতে পারে। এই ম্যাচে ব্যাটে-বলে দারুণ ছন্দে\tবিস্তারিত পড়ুন\nটস ভাগ্য বাংলাদেশের পক্ষ নিল না, একাদশে নতুন টাইগার!\nত্রিদেশীয় টি-টোয়েন্টি সিরিজের চতুর্থ ম্যাচে জিম্বাবুয়ের বিপক্ষে টস হেরে ব্যাটিংয়ে বাংলাদেশ দল। চট্টগ্রাম জহুর আহমেদ চৌধুরী স্টেডিয়ামে খেলাটি হচ্ছে। এর\tবিস্তারিত পড়ুন\nখুন করা হয়েছে বেন স্টোকসের ভাই-বোনকে!\nবেন স্টোকসের দুই ভাই-বোনকে হত্যা করা হয়েছিল বলে ব্রিটিশ সংবাদমাধ্যম দ্য সান একটি প্রতিবেদনে জানায়। প্রতিবেদন থেকে জানা যায়, স্টোকসের\tবিস্তারিত পড়ুন\nবাংলাদেশ দলে ৫ পরিবর্তন! অভিষেক হলো না মিশুর\nলাগাতার ব্যর্থতা থেকে যেন বেরই হতে পারছেনা সাকিব-মুশফিকরা। শ্রীলঙ্কার সিরিজ থেকে ত্রিদেশীয় সিরিজের গতকাল পর্যন্ত জয়ের দেখা পাওয়া গেল মাত্র একবার।\tবিস্তারিত পড়ুন\nবাংলাদেশকে হারিয়ে ক্রিকেটে নতুন রেকর্ড গড়লো আফগানরা\nগতকাল (১৪ সেপ্টেম্বর) ত্রিদেশীয় সিরিজে নিজেদের দ্বিতীয় ম্যাচ খেলতে নেমেছে বাংলাদেশ-আফগানিস্তান। নিজেদের থেকেও ভালো অবস্থানে থাকা আফগানদের বিপক্ষে স্বপ্নের মত শুরু করেও\tবিস্তারিত পড়ুন\nআফগানদের আটকাতে নিল ম্যাকেঞ্জির নতুন মন্ত্র\nটানাও পাঁচ ম্যাচ পর জয়ের মুখ দেখেছে বাংলাদেশ। নিজেদের মধ্যে কিছুটা আত্মবিশ্বাস ফিরে পেলেও সমস্যা এখনো যায়নি। ব্যাটসম্যানদের ফর্মহীনতা নিয়ে\tবিস্তারিত পড়ুন


মোদীর শিক্ষানীতি ও মমতার রাজ্যে ভর্তি দুর্নীতির প্রতিবাদ! আক্রান্ত যাদবপুর-প্রেসিডেন্সির পড়ুয়ারা | TMCP allegedly attacked some students in front of Surendranath College - Bengali Oneindia\n38 min ago তৃণমূল, বিজেপি সংঘর্ষে উত্তপ্ত হালিশহর! অর্জুন সিং-এর গাড়ি ভাঙচুরের অভিযোগ\n| Updated: Mon, Aug 27, 2018, 17:54 [IST]\nপ্রতিবাদী ছাত্রছাত্রীদের ওপর হামলা। অভিযুক্ত টিএমসিপি। ঘটনাটি ঘটেছে সুরেন্দ্রনাথ কলেজের সামনে। বেশ কয়েকজন আক্রান্ত ছাত্রকে মেডিক্যাল কলেজে ভর্তি করানো হয়েছে বলে জানা গিয়েছে। ৩১ অগাস্টের কনভেনশনের জন্য বিভিন্ন কলেজে প্রচার চালাচ্ছিলেন ছাত্রছাত্রীরা।\nমোদী সরকারের বিরুদ্ধে শিক্ষায় বেসরকারিকরণের অভিযোগ আর রাজ্য সরকারের বিরুদ্ধে শিক্ষায় দুর্নীতির অভিযোগ। রাজ্যের কলেজগুলির ভর্তিতে মাফিয়ারাজেরও অভিযোগ। এইসব অভিযোগ নিয়ে সোমবার সকাল থেকে শিয়ালদহের সুরেন্দ্রনাথ কলেজের সামনে প্রচার শুরু করেন প্রেসিডেন্সি ও যাদবপুর বিশ্ববিদ্যালয়ের ছাত্ররা। দুই বিশ্ববিদ্যালয়ের বেশ কিছু প্রাক্তন এমন কী আইআইটির ছাত্রছাত্রীও সেখানে ছিলেন বলে জানা গিয়েছে।\nবেলা দুটোর আশপাশের কোনও এক সময়ে স্থানীয় টিএমসি, টিএমসিপি নেতা দলবল নিয়ে প্রচারে থাকা ছাত্রছাত্রীদের ওপর হামলা চালায় বলে অভিযোগ। কেন রাজ্যের শিক্ষা ব্যবস্থা নিয়ে প্রতিবাদ জানানো হচ্ছে, তৃণমূলের বিরুদ্ধে প্রতিবাদ জানানো হচ্ছে, সেই প্রশ্ন তুলে ছাত্রদের ব্যাপক মারধর করা হয়। পোশাক ছিড়ে দেওয়া হয়। ছাত্রীদের অস্রাব্য ভাষায় গালাগালি দেওয়া হয় বলেও অভিযোগ। বেশ কয়েকজনকে মেডিক্যাল হাসপাতালে নিয়ে যাওয়া হয়। পঞ্চাশ-ষাটজনের একটি দল এই হামলা চালায় বলে অভিযোগ।\nছাত্রছাত্রীরা জানিয়েছেন, রাজ্য ও কেন্দ্রের শিক্ষানীতির বিরুদ্ধে তাঁরা প্রতিবাদ জানাচ্ছিলেন। তাঁদের প্রতিবাদ ছিল শান্তিপূর্ণ। কিন্তু সেই জায়গায় হামলা চালায় টিএমসিপি।\nপরে মুচিপাড়া থানা ঘিরে বিক্ষোভ দেখান প্রতিবাদী ছাত্ররা। অভিযোগ দায়ের করা হয়। অভিযুক্ত তৃণমূল নেতা দাবি করেছেন, তিনি ঘটনাস্থলে ছিলেন না।\nstudent clash kolkata tmcp ছাত্র সংঘর্ষ কলকাতা টিএমসিপি\nTMCP allegedly attacked some students in front of Surendranath College